title: Maman-ti

text: Helmikuussa 1875 Maman-ti ja Lone Wolf sotureineen antautuivat Yhdysvaltain joukoille Oklahomassa. Monien sotien johtajina ja kansankiihottajina heidät tuomittiin sotarikollisiksi ja lähetettiin vankeuteen Fort Marioniin Floridaan. Maman-ti, joka halveksi syvästi amerikkalaisten hyvänä ystävänä tunnettua kiowien ylintä johtajaa Kicking Birdiä, kertoi lähtiessään, ettei tämä eläisi enää pitkään. Kun Kicking Bird kuoli vähän myöhemmin, kiowat uskoivat Maman-tin myrkyttäneen hänet.


title: Maman-ti

text: Saman vuoden aikana Maman-ti kuoli vankeudessa 28. heinäkuuta tautien uuvuttamana. Hän oli kuollessaan noin 40-vuotias.


Suomen nuorisorikollisuuden syntyhistoria ajoittuu Länsi-Suomessa 1700- ja 1800-luvulle, Itä-Suomessa satakunta vuotta myöhempään aikaan. Nuorisorikollisuus-käsitettä eivät varhaisimmat lähteet määrittele, mutta siihen voidaan laskea sellaiset talollisten torppareiden ja itsellisten lapsille sekä palvelusväelle langetetut päätökset tai tuomiot, joiden tekijöiksi joko mainitaan nuoret tai joita tekojensa luonteen perusteella on syytä pitää noin 15–24-vuotiaiden tekeminä. Nuorisorikokset koostuvat näkyvimmiltä osiltaan juopottelusta, elämäntapa- ja käytösrikkomuksista, ilkivallasta, väkivallasta sekä lopulta myös henkirikoksista.


title: Suomen nuorisorikollisuuden syntyhistoria

text: Suomalaiset nuoret eivät 1600-luvulla olleet jäsentyneet omaksi ryhmäkseen, vaan he sulautuivat ainoastaan osaksi yhteisöä ja sen toimintaa. Silti jo 1600-luvun jälkipuoliskolla alkoi Etelä-Pohjanmaan kaupungeista kantautua vähäisessä määrin sellaisia viestejä, jotka osoittivat nuorten jonkinasteista eriytynyttä yhteisesiintymistä, vaikka vielä tällöin ei voikaan puhua varsinaisesta nuorisokysymyksestä. Nuorten liikehdinnän lähtökohtana saattoivat olla ylioppilaiden ja käsityöläisten järjestämät juhlat, joilla muun muassa tarkoitettiin heidän öisiä mellastelujaan kaduilla. Vaasassa oli esimerkiksi vuonna 1661 pari käsityöläistä lyöttänyt itselleen rumpua ja kulkenut ympäri kaupunkia. Samoihin aikoihin Kristiinankaupungissa kiellettiin tanssituvat, ja Pietarsaaressa havaittiin parikymmentä vuotta myöhemmin varhaisimmat yöjuoksutapaukset.


text: Nuorten käytös kehittyi ongelmaksi Suomen maakunnista ensimmäisenä Etelä-Pohjanmaalla isonvihan aikana tai pian sen jälkeen, jolloin eri pitäjistä saatiin tietoja heidän turmiollisina pidetyistä elämäntavoistaan ja käytöshäiriöistään. Nuorten näkyvin liikehdintä liittyi juopotteluun, sakkiutumiseen ja näiden seurausvaikutuksiin: metelöintiin, vallattomuuteen ja ilkivaltaan. Juopottelun lisäksi yöjuoksu, kyläkierto, tanssi, kuokkavierailu sekä korttipelit nähtiin niin vakavina uhkina, että niiden uskottiin järkyttävän sääty-yhteiskunnan perusteita. Esimerkiksi tanssit synnyttivät nuorten ja vanhempien välille ristiriitaa, kun vanhempia ei huolittu mukaan. Vanhempien mielestä liiallisen valvomisen ja huvittelun katsottiin häiritsevän työntekoa ja kirkossakäyntiä, sillä heidän mukaansa aviokelpoisuus tuli pikemminkin osoittaa työnteolla ja ahkeruudella kuin tanssien ja huvitteluin.


text: Nuorten elämäntapojen muutos isonvihan jälkeen oli ilmausta kollektiivisen uskonnollisuuden osittaisesta murtumisesta, mikä johti entistä suurempaan sekä yhteiskunnalliseen että hengelliseen piittaamattomuuteen. Toisaalta uusi tilanne antoi mahdollisuuksia myös uskonnollisen elämän syventämiseen, mikä näkyi herätys- ja hurmosliikkeiden syntymisenä. Kun ne syyttivät kirkkoa maallistumisesta ja saivat lisäksi Etelä-Pohjanmaalla laajaa kannatusta, joutui papisto osaksi taipumaan heidän vaatimuksiinsa. Siten puhdasoppinen ajattelu ja siihen liittynyt järjestyksenpito korostuivat samaan aikaan, jolloin maallinenkin esivalta nostatti kaunaa viranomaisia kohtaan vihatuilla palkollis- ja sotaväen värväysasetuksillaan.


text:
Myös talouden ja yhteiskunnan muutokset asettivat suuria haasteita sääty-yhteiskunnan mukautumiskyvylle. Isonvihan koettelemusten jälkeen Etelä-Pohjanmaa eli voimakkaan asutuksen kasvun kautta, jolloin väestön määrä kylissä lisääntyi ennätystahtia. Vaikka alueen peltoala eteläisiin lääneihin verrattuna oli jonkin verran keskimääräistä alempi, peltoala henkeä kohden koko ajan lisääntyi suuresta väestönkasvusta huolimatta. Sitä paitsi 1700-luvun loppupuolella uudelleen alkanut kydönpoltto korvasi osaa peltoalasta. Kun maakunta oli vahva voin ja muiden karjataloustuotteiden vientialue, Etelä-Pohjanmaan varallisuustaso alkoi kohota merkittävästi jo pikkuvihan jälkeen.
Taloudellista kehitystä täydensivät maatalouden sivuelinkeinot, ennen kaikkea tervan- ja potaskanpoltto niin, että maakunta kuului 1800-luvun alussa Suomen vauraimpiin seutuihin, jonka samalla voi katsoa siirtyneen esikapitalistisen talousjärjestelmän piiriin. Tähän uuteen ja entistä dynaamisempaan taloudellis-yhteiskunnalliseen tilaan eivät sääty-yhteiskunnan jäykät periaatteet enää soveltuneet samassa määrin kuin ennen, joten niihin oli etenkin nuorison aikaisempaa vaikeampi sopeutua. Näin varsinkin siksi, että elintason nousu antoi mahdollisuuden myös vapaa-ajan vietolle sekä alkavan huvittelukulttuurin kehittymiselle.


text: Eteläpohjalaisnuorten uudet käyttäytymismallit levisivät jo 1700-luvun jälkipuolella Keski- ja Pohjois-Pohjanmaalle sekä suureen osaan läntistä ja eteläistä Suomea. Sen sijaan Itä- ja Pohjois-Suomessa vastaavia häiriöitä syntyi vasta 1800-luvulla. Suomen pienissä kaupungeissa esiintyi samanlaisia ongelmia, joskaan ne eivät olleet niin kärjistyneitä kuin maaseudulla. Erikoistapauksen muodosti Turku, jossa ylioppilaiden ylimielisyys, säätytietoisuus ja riehakas elämäntapa herättivät kaupunkilaisissa pahennusta.


text: Nuorison aktivoituminen ja alkava itsenäistyminen kasvattivat kuilua vanhempaan väkeen niin, että Etelä-Pohjanmaan rahvaan edustajat joutuivat jo 1771 kirjoittamaan valtiopäivävalitukseensa varsin tylyn toteamuksen: vanhempien ja lasten välinen epäsopu on saanut sellaiset mitat, että ensin mainitut olivat yhteenotoista useimmiten selviytyneet vain ”verissä päin ja murskatuin jäsenin”. Toisaalta vapauden aika nosti sekä papiston yhteiskunnallista merkitystä että talonpoikien isäntävaltaa, joten rintamat vanhempien ja nuorten välillä pääsivät kärjistymään. Autonomian ajan alussa senaatin oikeusosastokin joutui toteamaan, että 1700-luvulla syntynyt talonpoikien tapa antaa liian aikaisin talo lapsilleen rasittavaa syytinkiä vastaan oli lisännyt epäsopua, riitoja ja rikoksia.


text: Turun tuomiokapitulin 1780-luvulla tekemän tutkimuksen mukaan Pohjanmaalla rikottiin erityisesti neljättä käskyä vastaan, minkä uskottiin olevan seurausta huonosta kotikasvatuksesta. Juuri tämän epäkohdan poistamiseksi ja nuorison huvittelukulttuurin hillitsemiseksi puhdasoppinen kirkko, papisto sekä johtavat talonpojat olivat jo pikkuvihan aikoihin ryhtyneet vastatoimiin ja ottaneet käyttöönsä hallinnolliset keinot. Kirkon- ja pitäjänkokouksissa oli laadittu tiukkoja järjestyssääntöjä, ja kirkollisin uhkasakoin oli yritetty estää nuorten turmiollisiksi koetut elämäntavat, mikä oli johtanut kirkkokurin kiristymiseen sekä rangaistuksiin perustuvan kasvatusjärjestelmän voimistumiseen.


text: Järjestyssäännöistä ja kirkollisista rangaistuksista ei ollut pysyvää apua. Nuoret jatkoivat elämöimistään ja jopa aikaisempaa uhmakkaammin, mikä Etelä-Pohjanmaan rintapitäjissä johti niin järjestyksenpidon kuin häiriökäyttäytymisen kierteeseen. Yhtenä lähtökohtana kurin kiristämiselle saattoi olla kuninkaallisen majesteetin Turun tuomiokapitulille 1779 lähettämä kirje, joka väitti, että Suomesta tuli esille paljon vakavia rikoksia. Niitä saattoi yhteen juttuun sisältyä jopa niin monta, että niistä jokainen olisi erikseen ansainnut kuolemantuomion.


text: Tuomiokapituli tutkitutti kuninkaallisen väitteen, jolloin rikollisuuden todettiin levinneen erityisesti Etelä-Pohjanmaan ydinalueille, mutta osaksi Pohjois-Pohjanmaalle saakka. Kun lisäksi nuorison rauhoittamiseksi kirkkokurikin osoittautui riittämättömäksi, jouduttiin 1770- ja 1780-luvulta alkaen turvautumaan myös maalliseen esivaltaan, jolloin päädyttiin pitäjäkuriin.


text: Pitäjäkurin perusteella nuoria alettiin sakottaa kihlakunnanoikeuksissa satamäärin, joten yöjuoksu, joka tulkittiin lopulta öiseksi ulkonaliikkumiskielloksi (ks. Ulkonaliikkumiskielto Suomessa), kuokkavierailut, luvattomat tanssit, joutilaisuus, hevosajelut, metelöinti sekä muu vallattomuus kriminalisoitiin. Nuorten mainituista syistä tapahtuneet laajamittaiset käräjätuomiot merkitsivät siten siirtymistä nuoriso-ongelman ajasta nuorisorikollisuuden kauteen. Sen huippukausi osui 1800-luvun puoliväliin, jolloin säädettiin muun muassa ankara Lapuan laki (1843).


text: Pitäjäkurikaan ei rauhoittanut Etelä-Pohjanmaata. Päinvastoin seurauksena oli väkivallan kasvu, jolloin esiin astuivat puukkojunkkarit. Heidänkin kasvualustansa pohjautui perimmältään pitäjäkuriin ja siitä versonneeseen nuorisorikollisuuteen. Pitäjäkurin ja väkivallan suhde muotoutui nimittäin sellaiseksi, että kun kuria kiristettiin, niin pian sen jälkeen alkoi henkirikollisuuden nousu, ja kun kuri jostain syystä höllentyi, henkirikollisuusluvut alentuivat. Samoin pitäjittäin oli havaittavissa, että mitä ankarampaa kuri oli, sitä enemmän tehtiin henkirikoksia. Vastaavasti lievemmän kurin pitäjissä henkirikoksia tapahtui vähemmän. Kokonaisuudessaan nuorisorikollisuuden ja häjyilyn taustalla oli yhteiskunnallis-taloudellisen murroksen aikaansaama ylisukupolvinen kriisi, jonka viranomaisten johtama pitäjäkuri laukaisi nuorisoväkivallaksi.


text: Pitäjäkuria ei tiettävästi – mahdollisia yksittäisiä tapauksia lukuun ottamatta – toteutettu Keski-Pohjanmaalla eikä Etelä- ja Länsi-Suomessa. Näissä maakunnissa ei myöskään henkirikollisuus saavuttanut läheskään sellaisia mittasuhteita kuin Etelä-Pohjanmaan tiukan kurin rintapitäjissä. Pitäjäkuri jäi pois käytöstä 1800-luvun lopulla, jonka jälkeen myös alkuperäinen nuoriso-ongelma ja -rikollisuus väistyivät vähitellen taka-alalle.


text: Nuorison varhaiseen heräämiseen Etelä-Pohjanmaalla vaikutti Ruotsin läheisyys, josta uudet virtaukset levisivät. Ison- ja pikkuvihan venäläismiehitykset kaukana rajan takana veivät esivallalta uskottavuuden nuorten silmissä, mikä kasvatti vastustushalua. Ristiriitaa syntyi myös siitä, että vaurastuva maakunta kulki tervanpolttonsa takia kohti esikapitalistista talousjärjestelmää, joka edellytti omaehtoista yrittäjyyttä kollektiivisen sääty-yhteiskunnan ihanteiden sijasta. Aateliston puuttumisen takia puhdasoppinen papisto ja sitä myötäilevä talonpoikaisto saivat tavallista laajemmat toimintavaltuudet, joten nuoria vastassa olivat vahvat ja yhtenäiset yhteiskunnalliset voimat. Nuorten kamppailu yksilöllisten oikeuksiensa puolesta murensi osaltaan sääty-yhteiskunnan perustaa.


title: Hans Olsson

text: Hans Olsson (s. 27. elokuuta 1984 Mora) on ruotsalainen alppihiihtäjä. Hän edustaa IFK Mora Alpina -seuraa.


title: Hans Olsson

text: Ensimmäisen kerran hän kilpaili maailmancupissa Kvitfjellissa vuonna 2004. Ensimmäisen pistesijansa Olsson sai oltuaan kolmastoista Val d'Iseren super-yhdistetyssä joulukuussa 2005. Maailmancupissa hän on sijoittunut kaksi kertaa kolmen parhaan joukkoon.


title: Hans Olsson

text: Junioreiden MM-kisoissa vuonna 2004 hän voitti super-G:ssä kultaa. Åren MM-kisoissa 2007 hän oli mukana Ruotsin joukkueessa, joka sai joukkuekisasta hopeaa. Vuonna 2011 Garmisch-Partenkirchenin MM-kilpailuissa hän otti pronssia joukkuekilpailussa.


title: Toiminnanjohtaja

text:
Yhdistyksen toiminnanjohtajan tehtävänä on hoitaa suomalaisessa yhdistyksessä juoksevia asioita.
Toiminnanjohtaja on yhdistyksen hallituksesta erillinen toimielin. Toiminnanjohtajan nimikettä tai tehtäviä ei ole määritelty juridisesti. Jos toiminnanjohtajaa ei ole valittu, juoksevia asioita hoitaa hallituksen puheenjohtaja.


title: Antti K. Mäkelä

text: Antti Kustaa Mäkelä (3. joulukuuta 1913 Muolaa – 26. joulukuuta 1939 Kelja, Sakkola) oli suomalainen kustannusvirkailija, kääntäjä ja kirjailija.


title: Antti K. Mäkelä

text: Mäkelän vanhemmat olivat liikemies Viktor Emil Mäkelä ja Anna Rauha Johanna Manner. Hän pääsi ylioppilaaksi 1933 Helsingin suomalaisesta normaalilyseosta ja opiskeli Helsingin yliopistossa kansanrunoutta ja kirjallisuutta valmistuen filosofian kandidaatiksi 1938 ja maisteriksi 1939. Mäkelä työskenteli kustannusvirkailijana WSOY:llä vuodesta 1938 ja hän oli toimittajana Nuori Voima-lehdessä vuodesta 1939 ja Retkelijä-lehdessä vuodesta 1936.


title: Antti K. Mäkelä

text: Asevelvollisuutensa 1933-1934 suorittanut reservin vänrikki Mäkelä taisteli talvisodassa kiväärijoukkueen johtajana 7./JR19:ssä Taipaleessa ja Keljassa. Hän kaatui tapaninpäivänä 1939 Keljassa, johtaessaan vastahyökkäystä.


title: E. E. Tuompo

text:
Emil Erik Tuompo (vuoteen 1900 "Erikson"; 29. tammikuuta 1881 Pornainen – 13. heinäkuuta 1939 Helsinki) oli suomalainen metsänhoitaja ja eräkirjailija.
Tuompon kirja "Metsästäjän valtakunnassa" perustui hänen kuulemiinsa erätarinoihin ja omiin metsästyskokemuksiin niiltä ajoilta kun hän työskenteli metsänhoitajana Sonkajärvellä Pohjois-Savossa.


title: Berežki

text: Berežki () on kylä ja maalaiskunta Leningradin alueen Olhavan piirissä Venäjällä. Se sijaitsee Olhavanjoen itärannalla 20 kilometriä Olhavan kaupungista etelään. Kunnan pinta-ala on 405 neliökilometriä. Kunnassa on 1 600 asukasta (vuonna 2009), joista 1 200 asuu Berežkin kylässä.


title: Berežki

text: Kunta rajoittuu pohjoisessa Olhavan kaupunkiin, idässä Usadištšen kuntaan, etelässä Kirišin piiriin ja lännessä Olhavanjokea pitkin Vyndin Ostrovin kuntaan. Sen kautta kulkee Uuden-Laatokan ja Zujevon välinen maantie. Keskuskylän lisäksi kuntaan kuuluu Volhovin taajama ja 18 kylää: Blitovo, Bratovištše, Gnilka, Hotutša, Kamenka, Kirillovka, Moisejevo, Panevo, Prusynja, Prusynskaja Gorka, Tšernorutšje, Uljaševo, Veltsa, Zadnevo, Zamošje, Zaovražje, Zaporožje ja Zaretšje.


title: Berežki

text: Tärkein työnantaja on maatalousyritys Zaretšje. Sen lisäksi kunnassa toimii Gazpromin kaasuputkilaitos ja metsätalous. Palveluihin kuuluvat Berežkin lastentarha, koulu, kulttuuritalo, ensiapuasema ja posti.


title: Volvo 740 ja 760

text: Volvo 740 ja 760 ovat Volvon vuosina 1982–1992 valmistamia edustusluokan henkilöautomalleja. Ne suunniteltiin korvaamaan Volvo 200 -sarja, jonka valmistusta kuitenkin jatkettiin, ja sen tuotanto päättyi lopulta vuotta 700-sarjaa myöhemmin. Ensimmäisenä markkinoille tuli ylellisempi 760. 700-sarjaan kuului myös coupé-korinen Volvo 780. 740 ja 760 korvattiin Volvo 940- ja 960-malleilla.


title: Volvo 740 ja 760

text: Edullisempi Volvo 740 esiteltiin kaksi vuotta ylellisemmän 760:n jälkeen vuonna 1984. Farmarimalli tuli markkinoille seuraavana vuonna.


title: Volvo 740 ja 760

text: 740 koki vuonna 1990 kasvojenkohotuksen, jossa se sai uudet ajovalot, puskurit ja etusäleikön. Osaan malleista tuli uudemman 940-mallin keula. Turbomalleissa Garretin ahdin vaihtui Mitsubishin ahtimeen, joka antoi paremman suorituskyvyn alhaisemmalla kierrosalueella.


title: Volvo 740 ja 760

text: Volvo 760 esiteltiin helmikuussa 1982. Farmarimalli tuli markkinoille vuonna 1985.


title: Volvo 740 ja 760

text: 760 koki vuonna 1987 kasvojenkohotuksen, jossa se sai uudet ajovalot, puskurit ja etusäleikön. Sisällä uudistettiin kojelautaa. 740:ssä alkuperäinen kojelauta säilyi.


title: Leonard

text: Leonard on alun perin muinaissaksalainen miehen etunimi, joka johtuu "rohkeaa leijonaa" tarkoittavista sanoista. Eri kielissä nimi esiintyy myös muodoissa Leonhard, Leonardo ja Lionardo. Nimen muunnelmana on käytössä myös Lennart. Leonard esiintyy myös sukunimenä.


title: Leonard

text: Katolisessa kirkossa Leonard on yhdeksän pyhimyksen ja autuutetun nimi. Suojeluspyhimyksenään Leonardia ovat pitäneet vangit ja useat maataloudesta elantonsa saaneet ammattiryhmät. Vankien suojelijana hänen tunnuksiaan ovat kirkkotaiteessa kahleet ja kaularauta. Yhteys maatalouden harjoittajiin näkyy siinä, että vankien ohella Leonardin seuraan on sijoitettu nautakarjaa tai hevonen.


title: Leonard

text: Suomessa nimi Leonard on Väestörekisterikeskuksen tietojen mukaan annettu vuoden 2012 loppuun mennessä annettu 5 136 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Leonardin nimipäivä on 28. syyskuuta.


title: Lennart

text: Lennart on miehen etunimi, Leonard-nimen ruotsalainen muunnelma.


title: Lennart

text: Suomessa nimi Lennart on Väestörekisterikeskuksen tietojen mukaan annettu vuoden 2012 loppuun mennessä annettu 6 404 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Lennartin nimipäivä on 28. syyskuuta.


title: Valkeakosken Sanomat

text: Valkeakosken Sanomat (lyhennetty VS) on poliittisesti sitoutumaton Valkeakosken ja Sääksmäen alueen kattava sanomalehti. Valkeakosken Sanomat on kuulunut Alma Media -konserniin 2000-luvun alusta alkaen. Lehti ilmestyy paikallislehden tapaan kolme kertaa viikossa maanantaisin, keskiviikkoisin ja perjantaisin. Lehden päätoimittaja on Jukka Ignatius.


title: Valkeakosken Sanomat

text: Lehti alkoi ilmestyä vuonna 1922 nimellä Sääksmäen Sanomat. Vuonna 1927 sen nimeksi muuttui Valkeakosken ja Sääksmäen Sanomat ja nykyisen nimensä Valkeakosken Sanomat lehti sai vuonna 1945.


title: San Marino olympialaisissa

text: San Marino osallistui olympialaisiin ensimmäisen kerran Roomassa 1960, ja on ollut sen jälkeen mukana kaikissa kesäolympialaisissa Tokioa 1964 lukuun ottamatta. Talvikisoihin maa on osallistunut Innsbruckista 1976 lähtien, jättäen väliin Lake Placidin 1980 ja Naganon 1998.


title: San Marino olympialaisissa

text: San Marino ei ole saavuttanut yhtään olympiamitalia. Pistesijalle, eli kahdeksan parhaan joukkoon, on sijoittunut trap-ampuja Emanuela Felici, joka oli seitsemäs sekä Sydneyssä 2000 että Ateenassa 2004. Francesco Nanni oli viides miesten 50 metrin pienoiskivääriammunnassa Los Angelesissa 1984. Maan paras sijoitus on neljäs sija, jonka Alessandra Perilli saavutti trapissa Lontoon olympialaisissa 2012.


title: Nicklas Lasu

text: Nicklas Tyrone Lasu (s. 16. syyskuuta 1989 Mölndal, Ruotsi) on ruotsalainen jääkiekkoilija, joka pelaa SM-liigajoukkue Oulun Kärpissä. Hän on pelipaikaltaan keskushyökkääjä, mutta Lasu osaa pelata myös laidassa. Hänet on tunnettu hyvänä kahden suunnan sentterinä ja alivoimapelaajana.


title: Nicklas Lasu

text: Lasun kasvattajaseura on Mölndal Hockey, mutta hän viimeisimmät juniorivuotensa Frölunda HC:ssa. Lasu voitti keväällä 2007 sekä J18 Allsvenskanin hopeaa että J20 SuperElitin mestaruuden. J20-joukkueessa mestaruus tuli myös kaudella 2007–2008, jolloin Lasu toimi Frölundan kapteenina ja oli joukkueen paras pistemies tehoilla 19+34=53. J20 SuperElitin pistepörssissä hän sijoittui viidenneksi. Lasu pelasi samalla kaudella myös kaksi Elitserien-ottelua. Hän esiintyi ensimmäisen kerran Elitserienissä 5. tammikuuta 2008 HV71:tä vastaan, mutta ei saanut tuolloin kuitenkaan jääaikaa. Atlanta Thrashers varasi Lasun viidennellä kierroksella numerolla 124. pelaajana .


title: Nicklas Lasu

text: Kaudella 2008–2009 Lasu pelasi Elitserienissä 14 runkosarjaottelua tehopistein 3+1=4 sekä 11 playoff-ottelua tehden yhden syöttöpisteen. Hän teki ensimmäisen Elitserien-maalinsa 4. joulukuuta 2008 MODO Hockeyta vastaan. Suurimman osan runkosarjasta Lasu kuitenkin pelasi lainalla sarjatasoa alempana HockeyAllsvenskanin Borås HC:ssa. Hän teki siellä 21 ottelussa tehot 4+5=9. Helmikuussa 2009 Lasu solmi Frölundan kanssa varsinaisen Elitserien-sopimuksensa, joka oli vuoden mittaisen. Kausi 2009–2010 oli hänelle ensimmäinen kokonainen Elitserienissä ja se toi Lasulle 51 runkosarjaottelussa tehot 2+7=9. Pudotuspeleissä hän teki seitsemässä ottelussa yhden syöttöpisteen.


title: Nicklas Lasu

text: Huhtikuussa 2010 Lasu teki vuoden mittaisen jatkosopimuksen Frölundan kanssa. Maaliskuussa 2011 hän jatkoi sitä kahdella vuodella, kuten taas helmikuussa 2013. Kaudella 2013–2014 Lasu jakoi lukemalla +10 Frölundan sisäisen tehotilaston voiton Anton Axelssonin ja Christoffer Perssonin kanssa lukemalla +10. Helmikuussa 2015 Lasu teki kaksivuotisen jatkosopimuksen joukkueen kanssa.


title: Nicklas Lasu

text: Kaudella 2014–2015 Lasu voitti Mestarien liigan hopeaa. Kaudella 2015–2016 hän voitti CHL:n mestaruuden. Lasu voitti kolmella osumallaan myös SHL:n (ent. Elitserien) alivoimamaalipörssin. Hän voitti kauden päätteeksi Ruotsin-mestaruuden. Kaudella 2016–2017 hän ratkaisi Frölundalle toisen peräkkäisen CHL:n mestaruuden kotona tšekkiläistä HC Sparta Prahaa vastaan tehtyään Frölundan 4–3-voittomaalin jatkoajalla ajassa 61.27.


title: Nicklas Lasu

text: Lasu siirtyi kaudeksi 2017–2018 vuoden mittaisella sopimuksella Oulun Kärppiin. Hän pelasi kautensa pääosin Kärppien kakkosketjun keskushyökkääjänä laidoillaan Saku Mäenalanen ja Ville Leskinen. Pudotuspeleissä Lasua peluuttiin sekä ykkösketjun keskellä Mikael Ruohomaan oltua yhdestä ottelusta sivussa että kertaalleen laidassa. Finaaleissa hän otti paikkansa lopulta kolmosketjun keskeltä Saku Mäenalasen siirryttyä kakkosketjun keskushyökkääjäksi. Lasu voitti kauden päätteeksi Suomenmestaruuden.


title: Nicklas Lasu

text: Lasu pelasi alle 20-vuotiaiden MM-kilpailuissa vuonna 2009, jolloin hän voitti hopeaa. Ruotsin A-maajoukkueessa Lasu on pelannut kuusi ottelua tehden yhden maalin. Hän on pelannut myös yhteensä 24 nuorten maaottelua.


title: Nicklas Lasu

text: Lasun serkku Magnus Kahnberg on entinen Ruotsin maajoukkuepelaaja ja hänen joukkuetoverinsa Frölundassa. Nicklas Lasun isä Tyrone on pelannut Ruotsin alemmissa sarjoissa.


title: Thin Lizzy (albumi)

text: Thin Lizzy on samannimisen irlantilaisen rock-yhtyeen debyyttialbumi vuodelta 1971.


title: Jaan Ross

text: Jaan Ross (s. 5. huhtikuuta 1957 Tartto, Viron SNT) on virolainen musiikkitieteilijä ja psykologi. Ross opiskeli musiikkia ja psykologiaa mm. Tallinnassa, Leningradissa, Moskovassa ja Vilnassa (kandidaatti 1988) ja suoritti psykologian tohtorin tutkinnon Åbo Akademissa vuonna 1992 ("Studies on pitch, timbre and timing of complex auditory events"). Hän on työskennellyt tutkijana Eesti Keele Instituutissa 1980–1996 ja opettajana mm. Viron musiikkiakatemiassa ja Helsingin yliopistossa ja hoitaa nykyään Tarton yliopistossa musiikin professuuria.


title: Jaan Ross

text: Ross on Viron tiedeakatemian jäsen. Hän on julkaissut kymmeniä artikkeleita erityisesti sävelkorkeuden ja rytmin havaitsemisesta sekä itämerensuomalaisten kansanlaulujen akustiikasta eri kielillä. Hän on myös kääntänyt viroksi venäläistä kirjallisuutta.


title: Jaan Ross

text: Jaan Ross on metsätieteilijä Juhan Rossin poika. Hänen puolisonsa on kielitieteilijä ja kääntäjä Kristiina Ross (o.s. Kross), Jaan Krossin tytär. Heidän tyttärensä Johanna Ross (s. 1985) on kirjallisuusarvostelija ja kääntäjä.


title: Mountain View

text: Mountain View voi viitata seuraaviin paikannimiin:


title: Ratsastus kesäolympialaisissa 1948

text: Vuoden 1948 kesäolympialaisten ratsastus järjestettiin 9. – 14. elokuuta 1948 Lontoossa, Yhdistyneessä kuningaskunnassa. Tämä oli kahdeksas kerta kun laji oli mukana olympialaisten ohjelmassa. Mukana oli 103 osanottajaa 17 eri maasta. Tapahtumia oli kuusi. Suomea edusti mm. Adolf Ehnrooth.


title: Vagabonds of the Western World

text:
Vagabonds of the Western World on Thin Lizzyn kolmas albumi vuodelta 1973. Huolimatta samana vuonna julkaistun "Whiskey in the Jar" -singlen menestyksestä albumi ei noussut listoille, ja se jäi yhtyeen viimeiseksi Decca Recordsilla. Lisäksi kitaristi Eric Bell lähti yhtyeestä albumin julkaisun jälkeen joulukuussa 1973.
CD 1:
CD 2:


title: Panelian kirkko

text: Panelian kirkko on Kiukaisten Paneliassa Eurassa sijaitseva entinen rukoushuone, joka vihittiin kirkoksi 1950. Toisin kuin suurimman osan Suomen kirkoista, kirkkoa ei omista seurakunta vaan rukoushuoneyhdistys. Ensimmäinen kirkko rakennettiin vuonna 1692, mutta se tuhoutui 1714 isonvihan aikaan koko kylän hävittäneessä tulipalossa. Kirkoksi rukoushuone vihittiin vuonna 1950 kellotornin rakentamisen jälkeen. Ajatus kellotornin rakentamisesta syntyi, kun sodan jälkeen Räisälän kirkon kelloa tarjottiin Paneliaan. Vaikka kirkko onkin rukoushuoneyhdistyksen omistuksessa, se toimii silti läheisessä yhteistyössä seurakunnan kanssa.


title: Panelian kirkko

text: Panelian kirkon yhteydessä on myös meijeri, jota voi varata seurakuntalaisten tilaisuuksiin.


title: Émile Bouchard

text: Émile Joseph ”Butch” Bouchard (4. syyskuuta 1919 Montreal, Quebec – 14. huhtikuuta 2012 Longueuil, Quebec) oli kanadalainen jääkiekkopelaaja, pelipaikaltaan puolustaja. Hän pelasi vuosina 1941–1956 NHL:ssä, Montreal Canadiensissa. Canadiensissa hän toimi kahdeksan vuotta kapteenina. Hänet on valittu Hockey Hall of Fameen, ja hän sai urallaan neljä Stanley Cup -voittoa.


title: Émile Bouchard

text:
Bouchard kasvoi köyhässä montrealilaisperheessä, ja hän osti ensimmäiset luistimensa vasta 16-vuotiaana. Hän liittyi kaudeksi 1937–1938 Montrealin juniorisarjassa pelanneeseen Verdun Maple Leafsissa, jossa pelasi kolmen kauden ajan. Maple Leafs voitti keväällä 1938 ja 1939 sarjan mestaruuden mutta hävisi molempina vuosina Oshawa Generalsille itäisen Kanadan mestaruusottelun. Kaudeksi 1940–1941 Bouchard siirtyi Montreal Junior Canadiensiin QSHL-sarjaan. Helmikuussa 1941 Montreal Canadiens teki hänen kanssaan sopimuksen ja lähetti hänet AHL:n sarjan Providence Redsiin.
Bouchard saapui kauden 1941–1942 harjoitusleirille paremmassa kunnossa kuin monet veteraanit. Hän saikin paikan joukkueesta, mutta läpimurtonsa hän teki vasta seuraavalla kaudella. Canadiens voitti Stanley Cupin kauden 1943–1944 päätteeksi, ja Bouchard valittiin . Ykköskentälliseen hänet valittiin kolmena seuraavana kautena putkeen. Toisen Stanley Cupinsa Bouchard voitti kaudella 1945–1946.


title: Émile Bouchard

text: Canadiensin kapteeni Toe Blake joutui lopettamaan tammikuussa 1948 uransa jalkavammaan, ja maalivahti Bill Durnan toimi joukkueen kapteenina loppukauden. Ennen kauden 1948–1949 alkua Bouchard nimettiin Canadiensin uudeksi kapteeniksi. Hän oli tuolloin pelannut joukkueessa seitsemän kautta, eli pisimpään joukkueen puolustajista. Canadiens hävisi keväällä 1951 Stanley Cup -finaalin Toronto Maple Leafsille ja 1952 Detroit Red Wingsille. Kaudella 1952–1953 Bouchard voitti ensimmäisen Stanley Cupinsa joukkueen kapteenina. Seuraavien kahden kauden aikana Canadiens oli jälleen finaaleissa mutta hävisi molemmilla kerroilla Red Wingsille.


title: Émile Bouchard

text: Kauden 1954–1955 jälkeen Canadiensin valmentaja Dick Irvin jätti joukkueen ja Bouchard ajatteli, että nyt olisi sopiva aika lopettaa, sillä Irvin oli ainoa valmentaja, jonka alaisuudessa oli pelannut NHL:ssä. Bouchardia harkittiin myös Irvinin korvaajaksi, mutta valmentajan paikka meni Toe Blakelle, joka onnistui suostuttelemaan Bouchardin jatkamaan vielä pelaajauraansa. Bouchard ei saanut paljoakaan peliaikaa viimeisellä kaudellaan ja ainoan pudotuspelinsä hän pelasi viimeisessä finaalissa, jonka Canadiens voitti. Bouchard voitti näin uransa neljännen Stanley Cupin. Hän pelasi NHL:ssä kaikkiaan 785 runkosarjaottelua ja teki niissä 193 pistettä. Pudotuspeleissä hän pelasi 113 ottelua ja sai 32 pistettä.


title: Émile Bouchard

text: Bouchard pelasi ssa kuudesti vuosina 1947, 1948, 1950, 1951, 1952 ja 1953.


title: Émile Bouchard

text: Uran jälkeen Bouchard piti suosittua ravintolaa. Vuonna 1957 hänet nimettiin baseballjoukkue Montreal Royalsin presidentiksi. Royals oli Brooklyn Dodgersin tärkein farmijoukkue. Royals voitti 1958 Governors’ Cupin sarjansa mestarina mutta lopetti toimintansa 1960, kun Dodgers siirsi farmijoukkueensa Syracuseen. Bouchard toimi 1960-luvulla myös Longeuilin kunnanvaltuustossa.


title: Émile Bouchard

text: Bouchard valittiin 1966 Hockey Hall of Fameen, ja vuonna 2008 hän sai Quebecin provinssin kunniamerkin Ordre national du Québecin. Seuraavana vuonna hän sai lisäksi Kanadan valtion kunniamerkin Order of Canadan. Canadiens jäädytti Bouchardin pelinumeron 3 joulukuussa 2009 seuran 100-vuotisjuhlapäivänä. Bouchard kuoli pitkällisen sairastelun jälkeen huhtikuussa 2012.


title: Kaikukasti

text: Kaikukasti on vuonna 2004 perustettu yhtye. Se debytoi helmikuussa 2010 julkaisemalla Stupido Recordsin kautta albumin, jolla se kertoo esittävänsä suomenkielistä proggaeta. Yhtyeen kertoman mukaan proggae on nimensä mukaisesti yhdistelmä reggaeta ja progressiivista musiikkia. Länsi-Suomesta kotoisin oleva kahdeksanhenkinen yhtye koostuu instrumentaatioltaan perinteisistä reggaen aineksista. Pohjalla kuuluukin vahva roots-reggaen vaikutus. Perinteistä laulua ja komppiryhmää värittää puhallinduo. Maailmanmusiikille leimallinen improvisaatio ja ryhmädynamiikka ovat kiinteä osa Kaikukastin sävellysprosessia.


title: Kaikukasti

text: Yhtye ei halunnut siirtää jamaikalaista reggaeta sellaisenaan omaan kulttuuriympäristöönsä, vaan halusi käyttää reggaen mausteena itselleen luonnollisia aineksia. Kaikki Kaikukastin kahdeksan muusikkoa ovat tuoneet yhtyeeseen mukanaan oman musiikillisen taustansa. Yhtyeessä reggaeen sekoittuvat pop, rock, jazz, suomalainen kansanmusiikki ja länsimainen taidemusiikki. Lopputuloksena on reggae-yhtye, joka on löytänyt oman äänensä ja siirtynyt samalla proggaen pariin. Kaikukastin debyytti-albumi "Kaikukasti" ilmestyi 24. helmikuuta 2010.


title: Nightlife

text: Nightlife on Thin Lizzy-yhtyeen albumi vuodelta 1974. Albumi on yhtyeen ensimmäinen Phonogram-yhtiölle, jonka alamerkit Vertigo ja Mercury jakelivat yhtyeen albumeja. Myös kokoonpano oli vaihtunut, kun kitaristit Brian Robertson ja Scott Gorham liittyivät yhtyeeseen Eric Bellin tilalle.


title: Nightlife

text: "Nightlife" oli yhtyeen mielestä pettymys niin myynnillisesti kuin tuotannollisestikin. Soul- ja bluesvaikutteisella albumilla yhtyeen myöhempien aikojen tunnusmerkiksi nousseet tuplakitaraharmoniat eivät vielä päässeet esille. Albumilta löytyy kuitenkin klassikoiksi myöhemmin nousseet kappaleet "Still in Love With You" ja "Sha-La-La".


title: Hell in a Cell (2010)

text: Hell in a Cell (2010) oli showpaini pay-per-view (PPV) -tapahtuma, jonka järjesti World Wrestling Entertainment (WWE), 3. lokakuuta, 2010, American Airlines Center -hallissa, Dallasissa, Texasissa. Se oli toinen Hell in a Cell -tapahtuma. Kuten edellis vuoden tapahtumassa, myös tämä tapahtuma keskityy pääasiassa Hell in a Cell -matsien ympärille. Tapahtumassa käytiin kuusi matsia.


title: Hell in a Cell (2010)

text: Pääfeudi RAW'sta on uuden WWE mestarin, Randy Ortonin ja entisen mestarin, Sheamusin välillä Hell in a Cellissä WWE -mestaruudesta. Night of Championsissa, Randy Orton voitti Six-Pack Challenge Elimination matsissa WWE -mestaruuden, mihin osallistuivat Chris Jericho, Edge, Wade Barrett, John Cena, ja Sheamusin. Seuraavana iltana, RAW'ssa, Sheamus käytti uusintaottelu mahdollisuuden, Ortonia vastaan Hellin a Cell:iin, mikä käytäisiin Hell in a Cell matsissa.


title: Hell in a Cell (2010)

text: Pääfeudi SmackDown brändistä on Kanen ja The Undertakerin välillä, Hell in a Cell matsissa World Heavyweight -mestaruudesta. Kanen hakattua The Undertaker ja varastettua hänen voimat, Kane on dominoinut veljeään viikkoja. Night of Championsissa, Kane haastoi 'Takerin World -mestaruusvyö panttina No Holds Barred matsiin, minkä Kane voitti. Lopettaakseen Undertakerin uran, Kane haastoi 'Takerin Hell in a Cell matsiin, World Heavyweight -mestaruudesta. 24. syyskuuta SmackDownissa, Undertakeri liittoutui Paul Bearerin kanssa, ja sai voimansa takaisin.


title: Hell in a Cell (2010)

text: Toinen feudi RAW'sta on entisten WWE NXT osallistujien eli Nexusin johtajan Wade Barrettin ja John Cenan välillä. Ryhmän muodostumisesta asti, Nexus on hakannut monia RAW'n painijoita, mutta pääasiassa John Cenaa. Nexusin hyökkäykset ovat maksaneet Cenalle WWE -mestaruuden, kuten Night of Championsissa Nexusin jäsenet sekaantuivat Six-Pack Challenge matsiin, minkä avuin Barrett eliminoi Cenan matsista. 20. syyskuuta, RAW'ssa Barrett ja Cena sopivat matsin keskenään, minkä stipulaationia ovat; jos Barrett voittaa, Cenan tulisi liittyä Nexusiin, mutta jos Cena voittaa Nexusin tulisi hajota. RAW'n general manager lisäsi tähän vielä; jos yksikään Nexusin jäsen sekaantuisi matsiin, Cena voittaisi automaattisesti.


title: Sheet Music

text: Sheet Music on englantilaisen rockyhtye 10cc:n toinen albumi. Se äänitettiin Stockportissa Strawberry Studiolla. Graham Gouldman on 10cc:n verkkosivuilla maininnut levyn yhdeksi yhtyeen parhaista ja Kevin Godley puolestaan on haastattelussa vuonna 2006 ilmoittanut levyn yhdeksi suosikeistaan koko 10cc:n tuotannossa.


title: Sheet Music

text: Albumi sai suuren suosion Englannissa nousten listoilla jopa sijalle 9. kesäkuussa 1974 pysytellen top-100:ssa yhteensä 24 viikkoa. USA:ssa levy nähtiin korkeimmillaan sijalla 81. Albumin ainoa hitti oli aloituskappale ”The Wall Street Shuffle”. Myös ”Silly Love” -singlejulkaisu kohosi listoille briteissä.


title: Sheet Music

text: Levy julkaistiin UK Records -levymerkillä toukokuussa 1974. Eric Stewart huolehti levyn miksauksesta ja lopullisesta toteutuksesta. Kannen suunnitteli Hipgnosis-ryhmä.


title: Sheet Music

text: A-puoli


title: Sheet Music

text: B-puoli


title: Maji Maji

text: Maji Maji voi tarkoittaa seuraavia:


title: Perätila

text: Perätila on virhetarjonta, jossa sikiö syntyy jalat tai takamus edellä. Jalkatarjontainen perätila ei ole vakava virhetarjonta, mutta siitäkin koituu riskejä synnytykseen synnytyksen pitkittyessä, jolloin sikiön hapensaanti voi keskeytyä liian pitkäksi aikaa napanuoran jäädessä synnytysteissä puristuksiin. Takamustarjonta (häntätarjonta) on vakavampi tila, joka on vaikea korjata. Mikäli sikiön asentoa ei saada korjattua, on suoritettava keisarileikkaus.


title: Dwayne McDuffie

text: Dwayne McDuffie (20. helmikuuta 1962 Detroit, Michigan – 21. helmikuuta 2011) oli yhdysvaltalainen sarjakuvien ja animaatiosarjojen ja elokuvien käsikirjoittaja, joka tunnetaan muun muassa luomastaan sarjakuvahahmosta Staticistä.


title: Dwayne McDuffie

text: McDuffie opiskeli aluksi synnyinosavaltiossaan Michiganissa Roeper Schoolissa ja myöhemmin Michiganin yliopistossa. Valmistumisensa jälkeen McDuffie muutti New Yorkiin, jossa hän opiskeli elokuva-alaa New Yorkin yliopiston Tisch School of the Artsissa. Samaan aikaan McDuffie työskenteli radion parissa tehden samalla käsikirjoituksia stand up -koomikoille.


title: Dwayne McDuffie

text: Myöhemmin 1980-luvulla hänen ystävänsä onnistui järjestämään McDuffielle työpaikkahaastattelun Marvel Comicsille, jossa hän pääsi 1980-luvun lopulla käsiksi ensimmäiseen sarjakuvaan "Solo Avengers" numero 13, jossa McDuffie toimi tuuraavana käsikirjoittajana. Sittemmin keväällä 1989 Marvel julkaisi hänen ensimmäisen teoksensa Marvel Comics Presents -sarjakuvalehdessä, jossa keskeisinä hahmoina olivat Daredevil ja erityisesti hänen luomansa urakointiyhtiö Damage Control. Sittemmin McDuffie työskenteli muutamien tunnettujen Marvel-hahmojen ja ryhmien parissa, kuten Kostajat, Hämähäkkimies ja Rautamies aina vuoteen 1992 asti.


title: Dwayne McDuffie

text: Sittemmin McDuffie halusi tuoda sarjakuviin enemmän esille monikulttuurillista näkemystä ja perusti vuonna 1992 yhdessä Denys Cowanin, Michael Davisin ja Derek T. Dinglen kanssa Milestone Media -sarjakuvayhtiön. Heidän sarjakuvat liittyvät pääosin afroamerikkalaisiin. Samalla McDuffie loi Staticin, jonka sarjakuvat aloitettiin heti 1993. Työskenneltyään oman yhtiönsä sarjakuvien parissa hän käsikirjoitti ajoittain edelleen sarjakuvia Marvelille. Myöhemmin 2000-luvun alussa McDuffie pääsi käsikirjoittamaan sarjakuvia myös DC Comicsille, joka omistaa hänen sarjakuvayhtiönsä. McDuffie teki aluksi pääosin käsikirjoituksia Impulssin ja Batmanin sarjakuviin. Sittemmin vuosina 2007-2009 hän oli mukana Oikeuden Puolustajien sarjakuvan parissa.


title: Dwayne McDuffie

text: Sarjakuvien ohella McDuffie työskenteli animaatioiden parissa käsikirjoittajana ja tuottajana vuodesta 2000 lähtien Static Shockin myötä, joka perustui hänen luomaansa sarjakuvahahmoon Staticiin. Sarja kesti aina vuoteen 2004 saakka, jonka jälkeen McDuffie työskenteli muiden DC Comicsiin pohjautuneiden animaatioiden parissa, kuten Teen Titans ja Justice League Unlimited. Edellä mainittujen sarjojen jälkeen hän työskenteli Ben 10 -konseptin parissa käsikirjoitettuaan jaksoja en ja iin vuodesta 2008 lähtien.


title: Dwayne McDuffie

text: McDuffie oli myös osallisena Warner Brosin ja DC Comicsin yhteisluomassa projektissa, jonka tarkoituksena on tuottaa sarjakuviin pohjautuvia animaatioelokuvia. McDuffien ensimmäinen elokuva pohjautui jo ennestään hänen peruttuun käsikirjoitukseen Justice League: Worlds Collide. McDuffie lisäsi lopulta käsikirjoitukseen elementtejä Grant Morrisonin käsikirjoittamasta -sarjakuvasta. Toinen projekti ilmestyi 22. helmikuuta 2011, joka myös pohjautuu Morrisonin käsikirjoittamaan sarjakuvaan All-Star Superman. Kolmas McDuffien käsikirjoittama elokuva on määrä ilmestyä keväällä 2012. Elokuva jäi myös samalla McDuffien viimeiseksi teokseksi kuoltuaan päivää ennen All-Star Superman elokuvan julkaisua.


title: Euro Truck Simulator

text: Euro Truck Simulator (julkaistu myös nimellä Big Rig Europe) on tšekkiläisen SCS Softwaren valmistama ajopeli, joka julkaistiin vuonna 2008. Peli on ajosimulaatio, jossa ajetaan rekka-autoa Euroopassa.


title: Euro Truck Simulator

text: Pelaajan tehtävänä on siirtää puoliperävaunuja eri kaupunkien välillä vaihtelevissa liikenneolosuhteissa. Useimmista simulaattoreista poiketen Euro Truck Simulator palkitsee liikennesääntöjen mukaisesta ajamisesta. Ylinopeudesta, kolareista ja väärään suuntaan tai punaisia päin ajamisesta saa sakkoja. Lisäksi liian lyhyellä turvavälillä ajettaessa edellä ajava saattaa tehdä yllättäen äkkijarrutuksen. Pelialueena toimii yksinkertaistettu ja tiivistetty kaupunkien ja moottoriteiden verkosto Lissabonista Varsovaan ja Roomasta Newcastleen.


title: Euro Truck Simulator

text: Independent European Transport Training Association EuroTra palkitsi SCS Softwaren pelistä vuonna 2008 turvallisuuspalkinnolla.


title: Euro Truck Simulator

text: Euro Truck Simulatorissa voit ajaa eri Euroopan maissa. Vaihtoehtoina ovat Iso-Britannia, Ranska, Saksa, Alankomaat, Belgia, Puola, Tšekki, Espanja, Portugali, Italia, Sveitsi ja Itävalta


title: Rock Revolution

text: Rock Revolution on Konamin julkaisema Guitar Heroa muistuttava musiikkipeli, jota soitetaan ns. soittimilla. Rock Revolutionia voidaan soittaa Konamin omilla ohjaimilla: kitara-ohjaimella ja 7-padisella rumpuohjaimella. Rock Revolutionissa ei ole laulumahdollisuutta. Rock Revolution on yhteensopiva Guitar Hero- ja Rock Band -soittimien kanssa.


title: Yolanda Be Cool

text: Yolanda Be Cool on australialainen yhtye. Yhtyeen perustivat Sylvester Martinez ja Johnson Peterson. Yhtyeen vuonna 2010 julkaistu "We No Speak Americano" (mukana DCUP) -single oli monessa maassa hitti, muun muassa Suomessa virallisella latauslistalla ja Suomen tanssilistalla se oli sijalla yksi. Yhtye sai vuonna 2010 kaksi ARIA Music Awardsin palkintoa.


title: Scareware

text: Scareware on uudenlainen ja nopeasti leviävä haittaohjelman luokka, jonka tarkoituksena on pelotella uhriaan ja saada hänet pelko-, ahdistus- tai šokinomaiseen tilaan, esimerkiksi väärillä virustartuntahälytyksillä. Tyypillisimmät scareware-ohjelmat ovat rogueware-ohjelmia, eli valevirustorjuntaohjelmia jotka lähettävät ponnahdusikkunoilla jatkuvasti uusia valheellisia virusvaroituksia ja painostaen uhriaan ostamaan ohjelman täyden version, jotta hän saisi poistettua virukset, mutta vaikka maksaisikin ohjelmasta, on hyvin epätodennäköistä, että ostosta saa mitään vastinetta.


title: Maa on ikuinen

text: Maa on ikuinen on Mika Waltarin kirjoittama yksinäytöksinen näytelmä vuodelta 1941. Waltari osallistui sillä Suomen Näytelmäkirjailijaliiton kilpailun lyhyiden seuranäytelmien sarjaan ja tuli kolmanneksi. Sitä on esitetty aikoinaan monilla seuranäyttämöillä. "Maa on ikuinen" ilmestyi WSOY:n julkaisusarjassa 1941.


title: Maa on ikuinen

text: Näytelmän aiheena on luovutetun Karjalan evakkojen sopeutuminen ja vastaanotto. Tapahtumapaikkana on länsisuomalaiseen Vantteran talo, johon on sijoitettu evakkoperhe. Talon kaksi poikaa on kaatunut talvisodassa. Tytär Irja opiskeli yliopistossa, mutta hän on joutunut vasten tahtoaan työhön maatilalle ja on riidoissa isänsä kanssa.


title: Maa on ikuinen

text: Karjalaisperheeseen kuuluu nuori Unto Kyllöinen, suuren talon poika, ja hänen vanhempansa. Karjalaisten mielestä länsisuomalaiset ovat hiljaisia, juroja ja töykeitä. Vanha muori ja taatto elävät nöyrinä, mutta Unto on ylpeä ja kova työmies. Hän ajattelee aluksi, että koulutettu Irja suhtautuu häneen ylimielisesti. Kuitenkin hän ja Irja rakastuvat, ja aluksi vastahakoinen Vantteran isäntä suostuu ensin avioliittoon ja sitten luovuttaa talonsa Unton isännyyteen.


title: Maa on ikuinen

text: Waltari käsitteli evakkoaihetta muissakin teoksissaan, kuten välirauhan aikaan sijoittuvassa romaanissa "Rakkaus vainoaikaan" sekä kuunnelmissa "Sotilaan paluu" ja "Inkerin tyttö ja Suomen poika". Waltarin aiemman tuotannon, etenkin tulenkantajavaiheen ja "Suuren illusionin", valossa kaupunkilaisvastaisuus voi vaikuttaa yllättävältä, mutta hänen teoksissaan on muutenkin esillä usein ristiriita perinteen ja uudistuksien välillä.


title: Maa on ikuinen

text: Vantteran isännän maahenkeä julistavissa ja kaupunkilaisuutta vieroksuvissa repliikeissä on nähty yhtymäkohtia kansallissosialistisen Saksan Blut und Boden –ideologiaan. Sekä Rajalan että Nummelinin mukaan näytelmän loppuratkaisu syntyy yllättävän helposti eikä tarinassa muutenkaan ole riittävästi dramatiikkaa. Rajala nimittää näytelmää ”tarveteatteriksi”.


title: Fighting (albumi)

text: Fighting on Thin Lizzyn albumi vuodelta 1975. Se oli yhtyeen ensimmäinen albumi, joka nousi Britannian albumilistalle. Albumi on myös ensimmäinen, jolla yhtyeen tunnetuksi tulleet tuplakitaraharmoniat nousevat kunnolla esiin esimerkiksi kappaleissa "Wild One" ja "Suicide". Yhdysvalloissa albumi julkaistiin erilaisella kansikuvalla.


Hello, Kottarainen – Rocket Anthology 2007–2010 on Kari Peitsamon kokoelma-albumi, joka sisältää Rocket Recordsille levytettyjä kappaleita. Levy on Peitsamon järjestyksessään 57. albumi. Sen julkaisi Woimasointu 2.10.2010 Hyvinkään levymessuilla, vain LP-muodossa ja painos on 266 kappaletta. Levy-yhtiön mukaan lisäpainoksia ei tulla ottamaan.


title: Ratsastus kesäolympialaisissa 1956

text: Vuoden 1956 kesäolympialaisten ratsastus järjestettiin 11. – 17. kesäkuuta 1956 Tukholmassa, Ruotsissa. Vaikka isäntäkaupunkina oli Melbourne Australiassa, ei ratsastusta kuitenkaan järjestetty siellä Australian karanteenimääräysten takia. Tämä oli kymmenes kerta kun laji oli mukana olympialaisten ohjelmassa. Mukana oli 159 osanottajaa 67 eri maasta. Tapahtumia oli kuusi.


title: Disciples of Christ

text: Disciples of Christ lyhyesti Disciples (suom. "kristuksen oppilaat") on protestanttinen liike Pohjois-Amerikassa, ja suuntaa edustavat seurakunnat ovat kongregationalistisia. Liikkeellä on 411 140 jäsentä (2017). Kuuluisia jäseniä ovat olleet Yhdysvaltain presidentit James Garfield, Lyndon Johnson ja aiemmin myös Ronald Reagan.


title: 112 Iphigenia

text: 112 Iphigenia on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi, jonka C. H. F. Peters löysi 19. syyskuuta 1870. Hän oli löytänyt myös 111 Aten 14. elokuuta samana vuonna. Pikkuplaneetta Iphigenia sai nimensä kreikkalaisen mytologian Ifigeneian mukaan. Iphigenian läpimitta on noin 72 kilometriä ja pyörähdysaika noin 31,47 tuntia.


title: Stone

text: Stone (englantia: "kivi") voi tarkoittaa seuraavia:


title: 105 Artemis

text: 105 Artemis on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi J. C. Watson vuonna 1868. Pikkuplaneetta sai nimensä kreikkalaisen mytologian Artemis-jumalattaren mukaan, jota roomalaisessa mytologiassa vastaa Diana. Artemiksen läpimitta on noin 119 kilometriä ja pyörähdysaika jopa 37,16 tuntia.


title: Luiz Adriano

text: Luiz Adriano de Souza da Silva (s. 12. huhtikuuta 1987 Porto Alegre, Brasilia) on brasilialainen jalkapalloilija. Hän edustaa italialaista Milania ja on pelipaikaltaan hyökkääjä.


title: Luiz Adriano

text: Luiz Adriano teki mestarien liigan ottelussa BATEa vastaan peräti viisi maalia. Luiz Adriano jakaa tämän ennätyksen Barcelonan Lionel Messin kanssa.


title: Luiz Adriano

text: Luiz Adriano on brasilialaisseura Internacionalin kasvatti. Hän koki joukkueessa uransa huippuhetkiä, kun se voitti vuoden 2006 seurajoukkueiden maailmanmestaruuskilpailuiden loppuottelussa Barcelonan. Hän alusti joukkuetoverinsa Adriano Gabirun voittomaalin. Aikaisemmin välieräottelussa Luiz Adriano oli itse onnistunut maalinteossa Al-Ahlia vastaan.


title: Luiz Adriano

text: 2. maaliskuuta 2007 hän siirtyi ukrainalaisseura Šah’tar Donetskiin 3 miljoonan euron siirtokorvauksen. Hän voitti toisella kaudellaan joukkueessa Ukrainan pääsarjamestaruuden ja seuraavalla kaudella 2008–2009 joukkue selviytyi aina UEFA Cupin loppuotteluun saakka. Luiz Adriano teki loppuottelun ensimmäisen maalin. Šah’tar Donetsk voitti ottelun lopulta numeroin 2–1 jatkoajan jälkeen.


title: Luiz Adriano

text: 20. marraskuuta 2012 Mestareiden liigan ottelussa Nordsjællandia vastaan Luiz Adriano teki reilun pelin vastaisen maalin, kun brasilialaispelaaja Willian potkaisi erotuomaripallon jälkeen pallon kohti tanskalaismaalivahti Jesper Hansenia, mutta Luiz Adriano kävi hakemassa pallon ja sijoitti sen tyhjään maaliin. Ottelu päättyi 5–2 Šah’tar Donetskin hyväksi.


title: Luiz Adriano

text: Brasilian jalkapallomaajoukkueessa Luiz Adriano debytoi marraskuussa 2014 Turkkia vastaan.


title: Artemis (täsmennyssivu)

text: Artemis voi viitata seuraaviin:


title: 78 Diana

text: 78 Diana on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi R. Luther vuonna 1863. Pikkuplaneetta sai nimensä roomalaisen mytologian Diana-jumalattaren mukaan. Dianan läpimitta on noin 121 kilometriä ja pyörähdysaika noin 7,30 tuntia.


title: Saksalaisten sotilaiden hautausmaa

text: Saksalaisten sotilaiden hautausmaa ("Deutscher Soldatenfriedhof") on Helsingin seurakuntayhtymän Honkanummen hautausmaan yhteydessä Vantaalla oleva hautausmaa, johon on haudattu pääasiassa toisen maailmansodan aikana Suomen alueella kuolleita saksalaisia sotilaita.


title: Saksalaisten sotilaiden hautausmaa

text: Alueelle on alun perin haudattu 364 toisessa maailmansodassa ja kuusi ensimmäisen maailmansodan aikana kaatunutta saksalaista sotilasta. Lisäksi sinne haudattiin 201 saksalaista merisotilasta, jotka hukkuivat Suomenlahdella 12. joulukuuta 1944 hävittäjäalusten Z 35 ja Z 36 upotessa. Hukkuneiden nimet on kaiverrettu muistomerkkiin, joka sijaitsee pyöreällä aukiolla metsätien päässä. Muut haudat on sijoiteltu maastoon pieniksi ryhmiksi metsäpolkujen varrelle. Hautausmaan suunnitteli saksalainen kuvanveistäjä ja professori Gustav Seitz. Sinne on myöhemmin siirretty vielä lisää rintamilta löytyneitä saksalaisten sotilaiden jäännöksiä.


title: Saksalaisten sotilaiden hautausmaa

text: Hautausmaan taustalla on Saksassa 1919 perustettu Volksbund Deutsche Kriegsgräberfürsorge (Sotilashautahuollon Kansallisliitto) -niminen kansalaisjärjestö, joka huolehtii maailmansodissa kaatuneiden saksalaisten haudoista eri puolilla maailmaa. Suomen rintamilla kaatui toisen maailmansodan aikana noin 15 000 saksalaista sotilasta, jotka haudattiin ensin kenttähautoihin. Pääosa niistä sijaitsi Lapissa lähellä itärajaa, nykyisellä Venäjän alueella. Saksalaiset vapaaehtoiset ja suomalaiset poliisit kokosivat Suomen puolelle jääneet saksalaiset vainajat vuosina 1952–1959 kahdelle sotilashautausmaalle, Honkanummelle ja Rovaniemen Norvajärven hautausmaalle. Norvajärvelle koottiin Oulun ja Lapin läänien alueille ja Honkanummelle muualle Suomeen haudatut. Hautausmaiden rakentamisen mahdollisti Saksan liittotasavallan taloudellinen tuki. Honkanummen saksalainen hautausmaa vihittiin käyttöön 30. elokuuta 1963, päivää ennen Norvajärveä.


title: Saksalaisten sotilaiden hautausmaa

text: Ensimmäisen maailmansodan kaatuneita saksalaisia on haudattu Suomessa 22 hautausmaalle.


title: Saksalaisten sotilaiden hautausmaa

text: Hautausmaan kiviaidan rakensivat 1950-luvulla kesätyönään saksalaisnuoret. Hautausmaan alkuperäinen sisäänkäynti suljettiin, kun Lahden moottoritie rakennettiin.


title: Human’s Dust

text: Human's Dust on puolalaisen teknisen death metal -yhtyeen Decapitatedin DVD-julkaisu, joka on julkaistu vuonna 2008. Se koostuu yhtyeen live-esityksistä sekä haastatteluista vuosilta 2002 ja 2004. DVD julkaistiin levy-yhtiö Metal Mind Productionsin kautta.


title: Eye Dance

text: Eye Dance on saksalaisen Boney M. -yhtyeen kahdeksas ja samalla viimeinen studioalbumi, joka julkaistiin lokakuussa 1985. Se on ainoa Boney M. -studioalbumi, joka ei noussut listalle yhtyeen kotimaassa Länsi-Saksassa. Kuriositeettina "Eye Dance" on myös yhtyeen ainoa studioalbumi, jonka kannessa ei ole Boney M. -logoa, eikä yhtyeen jäseniä kuvattuna.


title: Eye Dance

text: Avausraita ”Young, Free & Single” ja Stevie Wonder -cover ”My Cherie Amour” olivat levyn singlejulkaisut. Albumilla on myös muun muassa 10cc-cover ”Dreadlock Holiday”.


title: Eye Dance

text:
A-puoli
B-puoli


title: What Is Love (Haddawayn kappale)

text: ”What Is Love” on Haddawayn vuonna 1993 julkaistu kappale. Single sijoittui monissa maissa listojen kärkeen.


title: What Is Love (Haddawayn kappale)

text: Single nousi listakakkoseksi Saksassa, kuudenneksi Britanniassa ja Yhdysvalloissa Billboard Hot 100 -listan sijalle yksitoista. Se sai Yhdysvalloissa kultalevyn. Vuoden 1994 huhtikuuhun mennessä singleä oli myyty maailmanlaajuisesti 2,6 miljoonaa kappaletta. Se oli vuonna 2010 Saksan kaikkien aikojen 62. myydyin singlelevy.


title: What Is Love (Haddawayn kappale)

text: Tauski julkaisi alkuvuodesta 2009 kappaleesta suomenkielisen käännöskappaleen ”Mitä jos?” Kappaleen rap-osuuden laulaa Hausmylly-yhtyeessäkin vaikuttanut Enzo. Haddaway on itse sanonut kappaleesta: ”Ei tämä versio nyt ihan ällöttävä ole, pelkästään outo".


title: What Is Love (Haddawayn kappale)

text: Kappale on tunnettu myös yhdysvaltalaisen komediasarjan "Saturday Night Liven" "The Roxbury Guys" -sketseistä. Veljekset Doug ja Steve Butab kuuntelevat autolla ajaessa kappaletta ja nytkyttävät päitään.


title: Big Barda

text: Big Barda on DC Comics -kustantamon sarjakuvissa esiintyvä supersankari. Jack Kirbyn luoma hahmo esiintyi ensimmäisen kerran vuonna 1971 "Mister Miracle" -sarjakuvalehden numerossa 4.


title: Big Barda

text: Big Bardan mallina Kirbylle oli Playboy-tyttö Lainie Kazan, joka tunnetaan sittemmin Nanny-televisiosarjan Frieda-tätinä.


title: Big Barda

text: Barda syntyi noin 250 vuotta sitten Apokolipsissa ja joutui lapsena Granny Goodnesin sieppaamaksi, joka harjoitti hänet sotilaaksi. Kasvettuaan aikuiseksi Granny nosti hänet johtamaan Female Furies ryhmää, joka koostui pelkästään naissotilaista. Myöhemmin Darkseidin yllätyshyökkäyksen aikana Barda tapasi Darkseidin adoptiopojan Scot Freen alias Mister Miracle. Barda aavisti miehen olevan rauhaa rakastava ja rakastui häneen. Barda päätti ottaa tämän myötä riskin ja liittyi Himonin kapinallisten ryhmään, jotka auttoivat Scott Freeta pakenemaan Maahan. Lopulta Barda jätti Grannyn ja Female Furiesin matkatakseen Maahan Freen luokse. Barda menee lopulta Scott Freen kanssa naimisiin, joka päättää työskennellä kahlekuninkaana ja ottaa esiintymisnimekseen Mister Miracle.


title: Big Barda

text: Sittemmin Barda seurasi useita vuosia Scottin ja hänen apulaisensa Oberonin kiertueita ja päätti lopettaa supersankaritouhut muutettuaan Baileyn, New Hampshireen. Normaalista elämästä ei kuitenkaan tullut mitään ja pariskunta muutti Greenwich Villageen, New Yorkiin, jossa Barda perusti itsepuolustuskoulutuksen naisille nimeltä New Female Furies. Samalla tavallisen kotielämän ohella hän päätti jatkaa supersankarin seikkailuja Oikeuden Puolustajien kanssa, mikäli he tarvitsisivat häntä.


title: Big Barda

text: Big Barda esiintyi ensimmäisen kerran animaationa vuonna 2000 Batman of the Future animaatiosarjan kaksiosaisessa jaksossa "The Call". Hahmon äänenä toimi Farrah Forke.


title: Big Barda

text: Barda kuului noin 50 vuotta tulevaisuuteen sijoittuneessa sarjassa Oikeuden Puolustajiin, johon kuuluivat myös Teräsmies, Sotahaukka, Vihreä Lyhty ja Vesityttö. Teräsmies toi Batmanin ryhmään mukaan, johon Barda ei aluksi luottanut varsinkaan, kun Batman esitti todistusaineistoa, jonka mukaan Teräsmies on ollut syypää ryhmän sabotoimiseen ja erityisesti Sotahaukan kuolemaan. Batmanin pelastettua ryhmän ja saatuaan selville Starron manipuloineen Teräsmiestä, Barda myöntää erheensä ja hyväksyy Batmanin uutena jäsenenä ryhmään, joka kuitenkin kieltäytyy kutsusta.


title: Big Barda

text: Big Barda esiintyi vierailevassa roolissa Batman – pelottomat -sarjan jaksossa "The Last Bat on Earth", 19. kesäkuuta 2009, jossa hahmon äänenä toimi Diane Delano. Hahmolla oli hyvin pieni rooli, kun hän kritisoi Mister Miraclea hyväntekeväisyystempun jälkeen laiskuudesta kotitöitä kohtaan.


title: Big Barda

text: Julianne Grossman ääninäytteli Big Bardaa animaatioelokuvassa vuonna 2010.


title: Big Barda

text: Teräsmies, Ihmenainen ja Batman pyysivät apua Bardalta, pelastaakseen Teräsmiehen serkun Karan. He matkaavat Bardan siirtymälaitteella Apokolipsille, jossa ryhmä hajaantuu. Barda matkaa jalan Ihmenaisen kanssa ja kaksikko löytää tiensä gladiaattoriareenalle, jossa hän kohtaa entisen ryhmänsä Female Furiesin, sekä Granny Goodnesin. Vaikean taistelun päätteeksi kaksikko onnistui kukistamaan vihollisensa ja sieppaamaan Granny Goodnesin, jonka he vievät Darkseidin luokse, jossa Teräsmies ja Batman odottavat Karan kanssa. Myöhemmin Barda nähdään elokuvan lopussa kuuntelemassa Teräsmiehen puhetta, jossa hän samalla esittelee Karan Terästyttönä.


title: The One (Elton Johnin albumi)

text: The One on Elton Johnin kahdeskymmeneskolmas studioalbumi, joka julkaistiin vuonna 1992.


title: The One (Elton Johnin albumi)

text: Kappaleiden tekijöinä Elton John ja Bernie Taupin, joiden lisäksi Olle Romo kappaleella ”Runaway Train”.


title: James Bond 007: Blood Stone

text: James Bond 007: Blood Stone on Bizarre Creationsin kehittämä ja Activisionin vuonna julkaisema kolmannen persoonan ammuntapeli. Pelissä on mukana erilaisilla kulkuneuvoilla ajamista ja lähitaistelua. Pelin tarina ei ole sidoksissa Bond-elokuvaan. Suuren osan tarinasta kehittivät EON Productions -yhtiön Michael G. Wilson, Barbara Broccoli, David Wilson ja Gregg Wilson. Myös Bond-elokuvia käsikirjoittanut Bruce Feirstein oli mukana tarinan kehittelyssä.


title: James Bond 007: Blood Stone

text: Pelaaja-lehti antoi pelille arvosanan 8/10 arvostelussaan.


title: Aitoa ruokaa

text: Aitoa ruokaa () on Svenska Dagbladetin toimituspäällikön Mats-Eric Nilssonin toinen kirja teollisesti valmistettujen elintarvikkeiden runsaasta lisäaineiden ja aromien käytöstä sekä kuluttajien johtamisesta harhaan. Suomenkielinen laitos ilmestyi Atarin kustantamana lokakuussa 2010, ja se on sisällöltään mukautettu Suomen oloihin.


title: Aitoa ruokaa

text: Kirja on "vaativan kuluttajan selviytymisopas". Se sisältää noin 150 teollisesti valmistettua elintarviketta ja kuvailee, miten niitä on manipuloitu. Nilsson tarjoaa niille aitoja vaihtoehtoja. Lisäksi kirjassa kerrotaan, kuinka kauppa ohjailee ostoksiamme ja esitellään käytössä olevat elintarvikkeiden merkit, kuten luomun ja kotimaisten elintarvikkeiden tunnukset. Kirjassa on myös vihjeitä ostopaikoista ja verkkosivustoista, joista saa aitoa ruokaa.


title: Aitoa ruokaa

text: Kirjan mottona on vuodelta 1883 peräisin oleva sitaatti, jossa sanotaan: "Suuri osa niistä ravintoaineista, joita ostetaan, on väärennettyjä". Kirja käynnisti Ruotsissa vallankumouksen: elintarviketeollisuus ryhtyi siivoamaan tuotteistaan ylimääräisiä lisäaineita, ja kuluttajat valveutuivat tarkkailemaan ostoksiaan.


title: Atar kustannus

text: Atar Kustannus on vuonna 2006 perustettu suomalainen kirjankustantamo, jonka omistaa Thor-Fredric Karlsson. Kustantamon ensimmäinen julkaisu oli Kahlil Gibranin teoksen "Profeetta" uusi suomennos.


title: United States Capitol

text: United States Capitol on Yhdysvaltain kongressin rakennus, joka sijaitsee maan pääkaupungissa Washingtonissa Pennsylvania Avenuen itäisessä päässä. Siellä kokoontuvat edustajainhuoneen ja senaatin jäsenet. Talo on valmistunut 1800-luvulla, ja sen uusklassinen arkkitehtuuri heijastaa antiikin Kreikan ja Rooman tyyliä.


title: United States Capitol

text: Capitolissa on nykyisin käytössä viisi kerrosta.


title: United States Capitol

text: Rakennuksen ensimmäisessä pohjakerroksessa sijaitsevat valiokuntien kokoustilat sekä kongressissa työskentelevien virkamiesten toimitilat. Lisäksi kerroksessa on lukuisia, nykyisin lähinnä turistikohteina toimivia tiloja. 1800-luvun puolivälin laajennuksen yhteydessä rakennettu Hall of Columns () on nimensä mukaisesti käytävä täynnä suuria marmoripylväitä. Brumidi Corridors () ovat käytävien suunnittelijan, italialaisen Constantino Brumidin mukaan nimettyjä koristeellisia käytäviä. Old Supreme Court Chamber () on Yhdysvaltain korkeimman oikeuden vanha oikeussali, joka oli käytössä vuosina 1810–1860. Crypta on vuonna 1827 valmistunut krypta, jossa on patsas jokaisen alkuperäisen 13 siirtokunnan symboleina.


title: United States Capitol

text: Toisessa kerroksessa sijaitsevat edustajainhuoneen (eteläinen siipi) ja senaatin (pohjoinen siipi) istuntosalit sekä kongressin ylimpien toimihenkilöiden toimistot. Rotunda on pyöreä huone, jossa on useita tunnettuja maalauksia Yhdysvaltain historiasta. National Statuary Hallissa () on entinen edustajainhuoneen kokoontumispaikka, jossa on nykyään esille osavaltioiden kongressille lahjoittamia patsaita eri merkkihenkilöistä. Old Senate Chamber () on senaatin entinen kokoontumispaikka, joka on nykyisin museoitu.


title: United States Capitol

text: Capitolin kolmannessa kerroksessa sijaitsevat tasanteet, joilta kansalaiset ja toimittajat voivat seurata edustajainhuoneen ja senaatin kokoontumisia. Lisäksi kerroksessa on lukuisia toimistoja ja valiokuntien kokoushuoneita.


title: United States Capitol

text: Capitolin neljännessä kerroksessa sekä kellarikerroksessa on pelkkiä toimistoja, konehuoneita ja muita vastaavia tiloja.


title: Gliese 581 g

text: Gliese 581 g on väitetty eksoplaneetta, joka kiertää punaista kääpiötähteä Gliese 581 tähteä ympäröivällä elinkelpoisella vyöhykkeellä.


title: Gliese 581 g

text: Planeetta ei näy suoraan kaukoputkessa vaan se havaittiin spektroskoopilla säteisnopeusmenetelmällä ja löytö julkaistiin syyskuussa 2010. Myöhemmin 13. lokakuuta 2010 annettiin julkisuuteen tieto, jonka mukaan kilpaileva tutkimusryhmä ei ole havainnut Gliese 581 g:tä Euroopan eteläisen observatorion havaintovälineisiin kuuluvalla HARPS-instrumentillä ja siten ensimmäinen ilmoitettu havainto tästä planeetasta on luultavasti väärä. Planeetan olemassaolemattomuutta tukevat myös alkuperäisen löydön tehneen tutkimusryhmän aineiston uudelleenanalysointi.


title: Gliese 581 g

text:
Väitetty planeetta on Steven Vogtin mittausten ja niistä tehtyjen johtopäätösten mukaan ainakin 3–4 kertaa Maata raskaampi, silloin se voi olla niin kutsuttu supermaa. Koska planeetta ei näy suoraan, monia sen fysikaalisia ominaisuuksia ei tunneta.
Gliese 581 g on Maata kylmempi, sen keskilämpötila on arviolta −12 – −31 °C välillä. Koska planeetta on niin painava, sillä voisi olla Maan kaasukehää tiheämpi kaasukehä joka lämmittäisi planeettaa ja tasaisi sen pinnan lämpötilaeroja. Planeetan kiertoaika on keskustähtensä ympäri 36,6 päivää. Jos planeetta on olemassa, keskustähden vetovoima on lukinnut planeetan kiertämään aina saman puolensa keskustähteen. Tällöin planeetan toinen puolisko kylpee keskustähden valossa, toinen on jatkuvasti pimeässä.


title: Kasarminmäki

text: Kasarminmäki on entinen varuskunta-alue Kouvolassa. Siellä on ollut Suomen suuriruhtinaskunnan ajoilta alkaen sijoitettuna useita esi sotilasyksiköitä. Nykyään alue on yrityskehityskeskus sekä Kymenlaakson ammattikorkeakoulun kampus. Puolustusvoimia alueella edustaa Puolustusvoimien logistiikkalaitokseen kuuluva 1.Logistiikkarykmentin esikunta ja Karjalan prikaatin alainen asevelvollisia ja reserviläisiä palveleva Kaakkois-Suomen aluetoimisto. Punatiilisten kasarmirakennusten eteläpuolella on asuntoalue.


title: Kasarminmäki

text: Vuonna 1910 päätettiin rakentaa silloin Venäjälle kuuluneen Suomen suurruhtinaskunnan alueelle varuskunnat Kouvolaan, Korialle, Lahteen, Riihimäelle ja Tammisaareen. Tarkoituksena oli parantaa valtakunnan luoteisosan puolustusta ja turvata tärkeää eteläisen Suomen läpäisevää rautatieyhteyttä. Kouvolan varuskunta-alue valmistui virolaisen rakennusinsinööri Mart Kallaksen johdolla hieman ennen ensimmäisen maailmansodan alkua. Alun alkaen tilat oli suunniteltu 2000 sotilaan varuskunnalle käyttäen valtakunnallisia tyyppipiirustuksia, joita noudattaen rakennettiin lähes kaikki 1900-luvun alun kasarmit ympäri Venäjää. Rakennusmiehet olivat pääasiassa suomalaisia ammattimiehiä ja punatiilet tuotiin Savikon tiilitehtaalta, keskiseltä Karjalankannakselta.


title: Kasarminmäki

text: Suomen itsenäistyttyä alueelle sijoitettiin aluksi Keski-Suomen Rykmentti. Toisen maailmansodan aikana ja sen jälkeen alueen haltija ja joukko-osaston nimi vaihtelivat. Sodan jälkeen vanhaa kasarmia korotettiin ja alueelle rakennettiin 50- ja 60-luvuilla mm. sotilaskoti, uusi kasarmi ja sairaala. Alueella suoritti huippuvuosina asepalvelustaan jopa 3000 miestä. Vuoden 1957 jälkeen alueen pääkäyttäjäksi tuli Karjalan Prikaati, joka kuitenkin jo 70-luvun alussa siirtyi Valkealaan. Tilalle tuli Lahdesta Salpausselän ilmatorjuntapatteristo, joka kuitenkin 90-luvun alussa siirtyi Haminaan.


title: Kasarminmäki

text: 90-luvun alussa alueen osti Kouvolan kaupunki. Vain lippukenttä ympäröivine rakennuksineen jäivät valtion haltuun. Samalla sovittiin alueen rakennustaiteen tai miljöön kannalta arvokkaina pidettyjen rakennusten suojelusta ja selvitettiin alueen käyttömahdollisuuksia. Vuonna 2010 alueella oli Puolustusvoimista jäljellä vielä Itä-Suomen sotilasläänin esikunta, Itä-Suomen huoltorykmentin esikunta ja Kouvolan Johtamisjärjestelmäyksikkö. Alueella toimi tällöin myös Kymenlaakson Ammattikorkeakoulu, Kouvola Innovation Oy sekä Helsingin yliopisto. Puolustusvoimauudistukseen liittyen Itä-Suomen Sotilaslääni ja sen esikunta sekä Itä-Suomen huoltorykmentti lakkautettiin 31.12.2014.


title: Ovetškinin perheen lentokonekaappaus

text: Irkutskilainen Ovetškinin suurperhe kaappasi 8. maaliskuuta 1988 Neuvostoliitossa Irkutskista Leningradiin matkalla olleen Tupolev Tu-154-matkustajakoneen tarkoituksenaan paeta ulkomaille. Kaappausyritys epäonnistui, ja kone tuhoutui hätälaskun jälkeen välikohtauksessa Heinjoen eli Veštševon sotilaslentokentällä lähellä Viipuria.


title: Ovetškinin perheen lentokonekaappaus

text: Perheeseen kuuluivat äiti Ninel Sergejevna Ovetškina (51 v.) sekä lapset Ljudmila (32), Olga (28), Vasili (26), Dmitri (24), Oleg (21), Aleksandr (19), Igor (17), Tatjana (14), Mihail (13), Uljana (10) ja Sergei (9). Isä Dmitri Ovetškin oli kuollut 1984 poikiensa pahoinpitelyn johdosta.


title: Ovetškinin perheen lentokonekaappaus

text: Ninel Sergejevnan elämä oli rankkaa: lapsuus orpokodissa, raskas työ ja köyhyys. Hänellä oli kova luonne ja hän johti perhettään yksin. Aviomies Dmitri joi paljon ja uhkaili juovuspäissään tappaa lapsensa. Miehen kuoleman jälkeen Ninel kasvatti lapsensa yksin. Kun Ninel huomasi poikiensa kiinnostuksen musiikkiin, hän antoi kaiken tukensa heille toivoen parempaa tulevaisuutta perheelleen. Perheen tyttäret joutuivat hoitamaan yhdessä äitinsä kanssa arjen rutiinit. Vuonna 1983 veljekset perustivat jazz-yhtyeen "Seitsemän perheellistä" yhdessä musiikinopettajansa Vladimir Romanenkon kanssa. Yhtye voitti useita palkintoja ja saavutti suosiota ympäri Neuvostoliittoa. Pojat pääsivät musiikkiopistoon Moskovaan, mutta heillä ei ollut riittävästi rahaa elää Moskovassa, ja he lopettivat koulun. Japanin-kiertueen jälkeen veljekset huomasivat vieraassa maassa elämisen mahdollisuudet. Äiti vaati, että koko perheen oli lähdettävä Neuvostoliitosta: yhdessä poikien kanssa he voisivat kaapata lentokoneen ja paeta maasta.


title: Ovetškinin perheen lentokonekaappaus

text: 8. maaliskuuta 1988 Ninel Sergejevna ja hänen 10 lastaan nousivat Irkutskista lentokoneeseen virallisena tarkoituksena lentää Leningradiin perheen veljesten yhtyeen keikalle. Aeroflotin Tupolev Tu-154 koneen reitti oli Irkutsk–Kurgan–Leningrad.


title: Ovetškinin perheen lentokonekaappaus

text: Perhe oli piilottanut aseet ja räjähteet soittimiensa sisälle. He uhkasivat räjäyttää koneen, ellei miehistö muuttaisi suuntaa ja lentäisi Lontooseen. Lentäjät onnistuivat vakuuttamaan kaappaajat, että näin pitkän lennon toteuttamiseen tarvitaan tankkaus, ja uskottelivat, että sopiva tankkauspaikka olisi Suomessa. Miehistö onnistui kuitenkin tekemään pakkolaskun Viipurin lähelle Veštševon sotilaslentokentälle, jossa vastassa olivat Neuvostoliiton turvallisuusjoukot. Kun kaapparit huomasivat, että heidät oli petetty, he olivat raivoissaan ja avasivat tulen. Veljet päättivät tehdä itsemurhan räjäyttämällä pommin, joka osoittautui tehottomaksi, mutta sytytti tulipalon. Vanhemmat veljet ampuivat äitinsä tämän pyynnöstä ja sen jälkeen itsensä. Näiden viiden kaappaajan lisäksi kuoli seuranneessa turvallisuusjoukkojen rynnäkössä neljä sivullista – lentoemäntä ja kolme panttivankia – ja 36 ihmistä haavoittui, osa vakavasti. Kone tuhoutui palossa. Ovetškinin perheestä hengissä säilyivät 28-vuotias Olga, itsemurhasta kieltäytynyt 17-vuotias Igor sekä heidän neljä alaikäistä sisarustaan.


title: Ovetškinin perheen lentokonekaappaus

text: 6. syyskuuta 1988 oikeudessa annettiin tuomiot täysi-ikäisille ja rikosoikeudellisessa vastuussa olleille Olgalle ja Igorille. Olga sai kuusi ja Igor kahdeksan vuotta vankeutta. Olga oli tuomion saadessaan raskaana ja hän synnytti tyttären vankilassa.


title: Ovetškinin perheen lentokonekaappaus

text: Vuonna 1999 Ovetškinin perheestä kuvattiin elokuva "Mama", joka ei tosin läheskään täysin vastaa tositapahtumia.


title: Lasse Virénin patsas

text: Lasse Virénin patsas (myös Lasse Virénin juoksijapatsas) on kuvanveistäjä Terho Sakin suunnittelema nelinkertaista olympiavoittajaa Lasse Virénä esittävä prossipatsas. Patsas on ilmeeltään rosoinen ja sen sanotaan ilmentävän uuvuttavaa ponnistelua, joka edeltää huippusuorituksia. Patsaasta on tehty kaksi valosta.


title: Lasse Virénin patsas

text: Helsingissä Olympiastadionin tuntumassa Kisahallin puistikossa oleva valos paljastettiin yleisurheilun EM-kisojen alla 6. elokuuta 1994. Patsaan paljasti kansainvälisen yleisurheiluliiton IAAF:n puheenjohtaja Primo Nebiolo ja tilaisuudessa puhui juoksija Pekka Vasala. Patsastoimikuntaa johti kauppaneuvos Jukka Uunila. Helsingille oli tarjottu kahta vaihtoehtoista Virénin patsasta, joista toinen olisi ollut amerikansuomalaisen Eino Romppasen neljää juoksijaa esittänyt teos "Viimeinen metri" (The Last Meter). Kaupunginjohto valitsi lopulta Sakin veistoksen toteutettavaksi. Romppasen veistos pystytettiin lopulta vuonna 1999 Kempeleeseen Polar Electron pääkonttorin eteen.


title: Lasse Virénin patsas

text: Toinen valos on Virénin kotikunnan Myrskylän kirkonkylän keskustassa, se paljastettiin 18. syyskuuta 1994.


title: Lasse Virénin patsas

text: Lasse Viren on neljäs suomalainen juoksija, jonka kunniaksi on pystytetty patsas jo elinaikana. Muut ovat Paavo Nurmi, jota kuvaavan juoksijapatsaan ensimmäinen valos valmistui jo 1925, Hannes Kolehmainen (Heikki Konttisen veistos Kuopion Väinölänniemellä, 1953) ja Ville Ritola (Maija Nuotion veistos Peräseinäjoella, 1978).


title: Yhteisöasuminen

text: Yhteisöasuminen tarkoittaa perinteistä ydinperheeseen perustuvaa asumista yhteisöllisempää asumismuotoa. Asuinyhteisön koko ja yhteisöllisyyden aste vaihtelevat, mutta ainakin osa arkipäiväisistä asumiseen liittyvistä toiminnoista on siirretty yhteisiin tiloihin. Asumiseen liittyvien tehtävien lisäksi yhteistoimintaan voi liittyä muitakin toimintoja, esimerkiksi lastenhoitoa, harrastuksia tai palkkatyötä. Yhteisöasumisessa yhteisön jäsenten välille syntyy myös sosiaalista vastuuta.


title: Yhteisöasuminen

text: Yhteisöasumisen synnyn taustalla on tarve saada tavanomaisille asumuodoille vaihtoehtoja, jotka soveltuvat paremmin monipuolisemmille elämäntavoille ja elämänarvoille. Esimerkiksi ruokakuntien pieneneminen sekä kaupunkiasumisen erillisyys luovat tarvetta asumismuodolle, joka olisi nykyistä asuntotuotantoa vuorovaikutteisempaa ja yhteisöllisempää. Pyrkimyksenä on saada asumiseen uutta sosiaalista sisältöä, joka mahdollistaisi nykyistä paremmin luonnollisen kanssakäymisen ihmisten välillä. Tavoitteena on myös arkielämän helpottuminen. Tutkimusten mukaan yhteisöllisyyttä tukevat toiminnot ovat lisänneet asukkaiden tyytyväisyyttä ja hyvinvointia.


title: Yhteisöasuminen

text: Pohjoismainen BIG-malli () määrittää yhteisöt viiden ominaisuuden mukaan:


title: Yhteisöasuminen

text: Yhteisöasumisen luokitteluun on myös monia muita vaihtoehtoja. Yhteisöt voidaan jaotella esimerkiksi yhteisöllisyyden asteen ja toimintamuodon mukaan:


title: Yhteisöasuminen

text: Tyypillisiä yhteistoiminnan muotoja ovat lasten päivähoito yhteistiloissa, erilaiset harrastetoiminnot, lainattavat tavarat, yhteisruokailut, asukkaiden yksityiset ja yhteisön yhteiset juhlat, yhteiset elintarvikehankinnat, talonmiestöiden yhteisjärjestelyt, vaatehuolto (talopesula), Suomessa myös saunominen. Suuremmissa asuinyhteisöissä saattaa olla jopa oma kauppa.


title: Yhteisöasuminen

text: Suomessa syntyi 1980-luvulla ajatus kaupunkiympäristöön sijoittuvasta asuinyhteisöstä. Esikuvina olivat yhteisöt Pohjoismaissa, erityisesti Tanskassa. Jyväskylän asuntomessuilla 1984 esitelty Tuulenkylä oli suunniteltu yhteisöllistä asumista varten, se sisälsi kullekin ruokakunnalle oman mitoitukseltaan pienehkön asunnon ja yhteistiloja kokoontumiseen sekä sauna- ja pesutupatoimintoihin. Saman tyyppisen periaatteen mukaan rakensivat kaupunkien ja suurten kiinteistönomistajien rakennusorganisaatiot 1990-luvulla useita kohteita.


title: Yhteisöasuminen

text: Vuonna 1990 toimintansa talonvaltausliikkeenä ja nuorten asunnottomien etujärjestönä aloittanut Oranssi ylläpitää ja kunnostaa puutaloja yhteisölliseen asuinkäyttöön. Oranssi Asunnot Oy perustettiin vuonna 1992 ylläpitämään Oranssin asumistoimintaa. Nykyisin Oranssi Asunnoilla on kolmetoista yhteisölliseen ja omatoimiseen asumiseen tarkoitettua puutaloa eri puolilla Helsinkiä. Oranssin asuinyhteisöt sijaitsevat Kumpulassa, Arabiassa, Herttoniemessä, Tapanilassa, Pasilassa ja Pakilassa, joissa on yhteensä 74 vuokra-asuntoa. Asunnot on tarkoitettu nuorille ja nuorille perheille. Taloissa asuu noin satakolmekymmentä asukasta.


title: Yhteisöasuminen

text: Vuosituhannen vaihteessa ammattirakennuttajien ja kiinteistönpitäjien kiinnostus hankkeisiin kuitenkin hävisi ja kaupunkiyhteisöjen rakentaminen tyrehtyi. Yhteisöllisiä hankkeita ryhtyivät vetämään yksittäiset omatoimiset asukasryhmät. Yhteisöllisen rakentamisen painopiste siirtyi erilaisten ekokylien rakentamiseen. Hankkeiden painotukset yhteisöllisen asumisen osalta vaihtelevat. Vuosina 2005-2010 on syntynyt jälleen esimerkkejä urbaanista yhteisöllisestä asumisesta, uutena ilmiönä yhteisöt senioriasumiseen liittyen. Myös uudet pienimuotoiset ryhmärakentamiskohteet, joissa asukasryhmä rakennuttaa yhdessä asuntoryhmän, toteuttavat joskus yhteisöasumisen periaatteita.


title: Yhteisöasuminen

text: Tutkijat Anneli Lyytikkä ja Hilkka Kuusinen määrittelevät asuinyhteisön asuinalueeksi, jossa ruokakunnilla on oma asuntonsa, mutta osa toiminnoista on siirretty yhteisölle ja sen hallitsemiin yhteistiloihin. Tutkijapari kartoitti suomalaisia asuinyhteisöjä vuonna 1997, ja kun määritelmän lisäksi selvitys rajattiin koskemaan uudisrakennuskohteita jotka eivät olleet aatteellisia tai rajattu tietylle ihmisryhmälle, löytyi viisi asuinyhteisöä: Jyväskylästä 28 asunnon Tuulenkylä (valmistunut 1985) ja Vastatuuli (23 asuntoa, 1991), Tampereella Kotipehku (35 asuntoa, 1992) ja Hiidenkivi (32 asuntoa, 1994), sekä Oulussa Hiidenkiuas (24 asuntoa, 1993). Rahoitusmuodoiltaan hankkeet vaihtelivat: mukana oli kunnan tai rakennusliikkeen vuokrakohteita, asumisoikeus- ja asumisoikeustaloja ja asunto-osakeyhtiöitä. Yhteisten tilojen määrä vaihteli; niiden osuus kokonaishuoneistoalasta oli 10-22 prosenttia. Myöhemmin rakentuneita vastaavat kriteerit täyttäviä yhteisöjä ovat muun muassa Haukiputaan Ekokello (11 asuntoa, 1998), Oulun Aarresaari (12 asuntoa, 2004), sekä Helsingissä Satakielentie (29 asuntoa, 2004) ja vuonna 2010 vielä valmisteilla ollut Malta (yli 40 asuntoa).


title: Juha Nabb

text: Juha Erik ”Nappi” Nabb (25. heinäkuuta 1965 – 31. tammikuuta 2011) oli tamperelainen punkmuusikko. Hän soitti muun muassa yhtyeissä Kaaos, Riistetyt, Pyhät nuket ja Kuolleet kukat.


title: Hopeabromidi

text: Hopeabromidi (AgBr) on hopea- ja bromidi-ionien muodostama epäorgaaninen ioniyhdiste. Hopeabromidia käytetään muun muassa valokuvauksessa.


title: Hopeabromidi

text: Hopeabromidi liukenee erittäin huonosti veteen, minkä vuoksi sitä tuotetaan saostamalla vesiliuoksista. Reaktio tapahtuu hopeanitraatti- ja bromidiliuoksien, esimerkiksi kaliumbromidin, välisellä reaktiolla. Muiden hopeayhdisteiden tavoin myös hopeabromidi tummuu erittäin helposti valon vaikutuksesta, minkä vuoksi reaktio on suoritettava pimeässä.


title: Hopeabromidi

text: Hopeabromidi liukenee hyvin niukasti veteen ja on käytännöllisesti katsoen liukenematon. Hopeaionit muodostavat helposti komplekseja esimerkiksi tiosulfaatti- ja syanidi-ionien kanssa, ja niiden liuoksiin yhdiste liukenee paremmin. Hopeabromidikiteiden alkeiskoppi on kuutiollinen ja muistuttaa natriumkloridin rakennetta. Ionien välinen etäisyys on 0,29 nm. Jos bromidi- tai hopeaioneita on ylimäärä, muodostuu kiteistä oktaedrisia. Yhdisteen kiteiden keltaisen värin arvellaan johtuvan kiteiden epämuodostumista, jotka johtuvat hopeabromidin osittaisesta kovalenttisesta luonteesta.


title: Hopeabromidi

text: Hopeahalidien valokemialliset ominaisuudet sopivat hyvin valokuvaukseen. Hopeabromidia käytetään erityisesti filmeissä ja hopeakloridia- ja jodidia valokuvauspapereissa. Filmin pinnalla on gelatiinista ja hopeabromidista koostuva kalvo. Filmin valottuessa hopeaionit pelkistyvät metalliseksi hopeaksi, joka näkyy negatiivissa mustana. Samalla bromidi-ionit hapettuvat bromiksi.


title: Hopeabromidi

text: Valokuvattaessa vain osa filmin pinnalla olevasta hopeabromidista hajoaa tällä tavoin. Jäljelle jäänyt hopeabromidi poistetaan käyttämällä sopivaa komplekseja muodostavaa liuosta, kiinnitettä, joka yleensä on natriumtiosulfaattia.


title: Kaneto Shindō

text: Shindō oli naimisissa näyttelijän Nobuko Otowan (1925–1994) kanssa, joka näytteli useassa Shindōn ohjaamassa elokuvassa.


title: Donna Lee

text: ”Donna Lee” on Charlie Parkerin tunnetuksi tekemä jazzstandardi vuodelta 1947.


title: Donna Lee

text: 1910-luvun jazzstandardi ”Indianan” sointukulkuun perustuvaa kappaletta pidettiin pitkään Parkerin itsensä säveltämänä, mutta tosiasiallinen säveltäjä oli Parkerin yhtyeen trumpetisti Miles Davis. Pitkäaikainen sekaannus johtui mahdollisesti siitä, että Parkerin sopimus oikeutti levy-yhtiön ostamaan oikeudet Parkerin säveltämiin kappaleisiin – näin ollen saattoi olla yhtiölle kannattavampaa merkitä yhtyeen muidenkin jäsenten sävellykset Parkerin nimiin. Kappale nimettiin bassonsoittaja Curly Russellin tyttären mukaan.


title: Donna Lee

text: Parker nauhoitti kappaleen ensimmäisen kerran toukokuussa 1947. Yhtyeeseen kuuluivat Parkerin ja Davisin lisäksi pianisti Bud Powell, basisti Tommy Potter ja rumpali Max Roach. Jaco Pastorius nauhoitti kappaleen vuoden 1973 debyyttialbumillaan "Jaco Pastorius" bassokitaran ja congarumpujen välisenä duettona. Kappaleen ovat äänittäneet myös muun muassa Gil Evans, Anthony Braxton, Wardell Gray, Clifford Brown ja Tito Puente.


title: Phú Quốcin kansainvälinen lentoasema

text: Phú Quốcin kansainvälinen lentoasema sijaitsee 15 kilometrin päässä Dương Đôngn, Phú Quốcn kaupungin keskustasta Vietnamin pohjoisosassa. Lentoasemalla on kaksi yhdensuuntaista kiitotietä. Se on sekä siviili- että sotilasliikenteen käytössä. Rakentaminen valmistuu marraskuussa 2012. Lentoasema avattiin 2. joulukuuta 2012. Se korvasi vanhan Phú Quốcin lentoaseman, joka suljettiin samalla kun uusi kenttä avattiin.


title: Jimmy Briand

text: Jimmy Briand (s. 2. elokuuta 1985) on ranskalainen jalkapalloilija, joka pelaa nykyään Lyonissa. Ennen Lyoniin sirtymistä Briand pelasi Rennesissä vuosina 2001–2003.


title: Askerhallen

text: Askerhallen on Norjassa Askerin kunnassa sijaitseva jäähalli. Halli avattiin vuonna 1969 ja siinä on 1342 istuma- ja 1058 seisomapaikkaa. Maan pääsarjassa GET-ligaenissa pelaava Frisk Tigers pelaa kotiottelunsa Askerhallenissa. Toinen hallin käyttäjä on "Asker kunstløpsklubb" eli Askerin taitoluistelukerho. Halli sijaitsee noin kahden kilometrin päässä Askerin keskustasta. Katsojaennätys on 3 012.


title: Askerhallen

text: Askerhallen tuhoutui tulipalossa vuonna 1972, mutta se rakennettiin uudelleen nopeasti ja saatiin käyttöön jo samana vuonna.


title: Tom Westerholm

text: Tom Westerholm (s. 3. marraskuuta 1972) on suomalainen koripallovalmentaja, joka toimi viimeksi Korisliigassa pelaavien Korihaiden päävalmentajana. Nykyisin hän toimii Koripalloliiton kilpailutoimenjohtajana.


title: Tom Westerholm

text: Westerholm aloitti vuonna 1999 Korihaiden seurajohtajana. Kaudella 2004–2005 hän toimi Korihaiden päävalmentajana viiden pelin ajan, jolloin joukkue voitti kaksi ottelua. Kaudeksi 2010–2011 Westerholm siirtyi Korihaiden päävalmentajaksi yksivuotisella sopimuksella. Hän valmensi joukkuetta myös seuraavalla kaudella, jonka jälkeen hänet nimitettiin Koripalloliiton kilpailutoimenjohtajaksi.


title: 388 Charybdis

text: 388 Charybdis on Marsin ja Jupiterin välisellä pääasteroidivyöhykkeellä Aurinkoa kiertävä pikkuplaneetta eli päävyöhykkeen asteroidi. Sen löysi A. Charlois vuonna 1894. Pikkuplaneetta sai nimensä kreikkalaisen mytologian Kharybdis-hirviön mukaan. Ennen nimeämistään asteroidi tunnettiin tunnuksella 1894 BA. Charybdiksen läpimitta on noin 114 kilometriä ja se pyörähtää akselinsa ympari noin 9,52 tunnissa.


title: Charybdis

text: Charybdis voi tarkoittaa seuraavia:


title: Jan Thoresen

text: Jan Thuresen (s. 1. joulukuuta 1980) on norjalainen curling-pelaaja. Thuresen on voittanut pronssia vuonna 1998 Naganon talviolympialaisissa ja vuonna 2006 maailmanmestaruuskilpailuissa.


title: Anthon Grimsmo

text: Anthon Grimsmo (s. 5. heinäkuuta 1968 Oslo) on norjalainen curlingpelaaja ja olympiamitalisti.


title: Anthon Grimsmo

text: Grimsmo kuului Norjan olympiapronssia Naganossa 1998 ja EM-pronssia 1995 voittaneisiin joukkueisiin. Olympiajoukkueeseen kuuluivat Grimsmon lisäksi Eigil Ramsfjell, Jan Thoresen, Stig-Arne Gunnestad ja Tore Torvbråten.


title: Jan Betker

text: Jan Betker (s. 19. heinäkuuta 1960 Regina, Saskatchewan) on kanadalainen curlingpelaaja. Betker voitti kultaa MM-kilpailuista 1993, 1994 ja 1997 sekä olympialaisista 1998.


title: Joan McCusker

text: Joan Elizabeth McCusker (s. 8. kesäkuuta 1965 Yorkton, Saskatchewan) on kanadalainen curlingpelaaja. McCusker voitti kultaa MM-kilpailuista 1993, 1994 ja 1997 sekä olympialaisista 1998.


title: Harvinainen Maa -olettamus

text:
Harvinainen Maa -olettamus on väite, jonka mukaan Maan tyyppiset elinkelpoiset planeetat ovat harvinaisia maailmankaikkeudessa.
Erään tulkinnan mukaan harvinainen Maa selittää usein esitetyn mutta kiistellyn Fermin paradoksin, jonka mukaan vierasta älyelämää ei ole kiistatta havaittu, vaikka sen pitäisi olla maailmankaikkeudessa yleistä.


title: Harvinainen Maa -olettamus

text:
Maan tyyppisen planeetan harvinaisuuden mahdolliseksi syyksi on väitetty muun muassa oletettua kapeaa galaktista elinkelpoista vyöhykettä, keskustähden oikeaa laatua, arvioitua kapeaa elinkelpoista vyöhykettä keskustähden ympärillä,
väitettä, jonka mukaan elinkelpoisen planeetan aurinkokunnan on muistutettava ainakin jossain määrin omaa aurinkokuntaamme, planeetan oikeaa kokoa, vaatimusta suurelle kuulle ja vaatimusta laattatektoniikalle.


title: Ed Podivinsky

text: Edward Charles "Ed" "Edi" Podivinsky (s. 8. maaliskuuta 1970 Toronto) on uransa lopettanut kanadalainen alppihiihtäjä.


title: Ed Podivinsky

text: Podivinsky voitti pronssia vuoden 1994 Lillehammerin talviolympialaisten syöksylaskussa. Naganon olympialaisissa 1998 hän sijoittui samassa lajissa viidenneksi. MM-kilpailuissa hän oli alppiyhdistetyssä yhdeksäs Saalbachissa 1991 sekä syöksylaskussa kahdestoista Sierra Nevadassa 1996 ja kymmenes Sestrieressä 1997. Nuorten syöksylaskun maailmanmestaruuden hän voitti 1989.


title: Ed Podivinsky

text: Podivinsky voitti maailmancupissa Saalbachin syöksylaskukilpailun tammikuussa 1994. Hän sijoittui lisäksi kolmanneksi Bormion (joulukuussa 1995), Kvitfjellin (maaliskuussa 1997), Val Gardenan (joulukuussa 1999) ja Wengenin (tammikuussa 2000) syöksylaskuissa sekä Kitzbühelin alppiyhdistetyssä (tammikuussa 1998). Alppiyhdistetyn maailmancupin kokonaispisteissä hän oli viides kaudella 1997–1998 sekä syöksycupissa seitsemäs kaudella 1993–1994 ja yhdeksäs 1999–2000.


title: Västeråsin resessi

text: Västeråsin resessi tarkoittaa vuonna 1527 Västeråsin valtiopäivillä tehtyjä päätöksiä. Niillä roomalaiskatolinen kirkko menetti Ruotsissa arvovallan ja taloudellisen aseman. Protestanttisuus saattoi näin levitä. Piispojen linnat ja kartanot siirtyivät kuninkaan omistukseen, ja piispat joutuivat maksamaan veroja. Sananjulistuksen sisältöönkin puututtiin. Resessin toimeenpanoasetus oli Västeråsin ordinantia, jossa valtiovalta hyväksyi luterilaisen käsityksen kirkon ja valtion välisistä suhteista.


title: Magnus Arvedson

text: Karl Magnus Olof Arvedson (s. 25. marraskuuta 1971 Karlstad, Ruotsi) on ruotsalainen jääkiekkovalmentaja ja entinen pelaaja. Laitahyökkääjänä pelannut Arvedson oli voimakas pelaaja, jonka vahvuudet olivat kahden suunnan pelaamisessa ja työmoraalissa. Hän pelasi NHL:n runkosarjassa yhteensä 434 ottelua tehoin 100+125=225. Jäähyminuutteja tuli 241.


title: Magnus Arvedson

text:
Valmentajana Arvedson toimi viimeksi HockeyAllsvenskanin Bofors IK:ssa kaudella 2008–2009.
Arvedson oli Färjestads BK:n kasvatti. Hän siirtyi jo juniorina pelaamaan Örebro IK:hon, jossa Arvedson teki debyyttinsä miesten peleissä kaudella 1990–1991, kun hän pelasi I-divisioonassa. Kolmen siellä vietetyn kauden jälkeen Arvedson palasi kasvattajaseuraansa Färjestadiin pelaamaan Elitserieniä kaudeksi 1993–1994. Hän pelasi joukkueessa neljä kautta, joista kausina 1995–1996 ja 1996–1997 Arvedson teki yhden kauden piste-ennätyksensä 24 pisteellään. Noista jälkimmäinen kausi päättyi Ruotsin mestaruuteen keväällä 1997.


title: Magnus Arvedson

text: Ottawa Senators varasi Arvedsonin 25-vuotiaana numerolla 119 . Hän siirtyi NHL:ään heti varauksensa jälkeen ja teki kaudella 1997–1998 61 ottelussa tehopisteet 11+15=26. Toisella kaudellaan 1998–1999 Arvedson teki pisteillä 21+26=47 yhden kauden piste-ennätyksensä NHL:ssä. Hän oli Senatorsin kolmanneksi paras maalintekijä maanmiehensä Andreas Johanssonin kanssa sekä neljänneksi paras pistemies. Kauden päätteeksi Arvedson oli ehdokkaana NHL:n parhaalle puolustavalle hyökkääjälle annettavan Frank J. Selke Trophyn saajaksi, mutta palkinnon vei lopulta Dallas Starsin Jere Lehtinen äänin 23-19.


title: Magnus Arvedson

text: Kausina 1999–2000 ja 2000–2001 Arvedson kärsi loukkaantumisista ja oli molempina kausina sivussa noin 30 runkosarjan ottelua. Niistä huolimatta hän pelasi molempina keväinä pudotuspeleissä. Arvedson pelasi Senatorsissa kuusi kautta kevääseen 2003 saakka. Syyskuussa 2003 hän siirtyi vapaana agenttina Vancouver Canucksiin. Arvedson pelasi lähinnä samassa ketjussa maanmiestensä Sedinin kaksosten Daniel ja Henrikin kanssa. Hänen kautensa kuitenkin päättyi jo uuden vuoden aattona 31. joulukuuta 2003, kun Arvedson loukkasi polvensa ottelussa Washington Capitalsia vastaan. Hän pelasi kauden 2003–2004 aikana yhteensä 41 ottelua tehoin 8+7=15.


title: Magnus Arvedson

text: Kesällä 2004 Arvedson teki sopimuksen kasvattajaseuransa Färjestadin kanssa, mutta harjoituskaudella 2004 hän loukkasi selkänsä, eikä pelannut kauden aikana otteluakaan runkosarjassa. Arvedson lopetti uransa 11. lokakuuta 2004 32-vuotiaana.


title: Magnus Arvedson

text: Arvedson edusti Ruotsia vuoden 1997 MM-kilpailuissa, jolloin hän voitti hopeaa. Arvedson pelasi myös Salt Lake Cityn olympiakisoissa 2002.


title: Magnus Arvedson

text: Kaudella 2006–2007 Arvedson valmensi Ruotsin II-divisioonassa pelaavaa Forshaga IF:ää. Maaliskuussa 2007 hänet nimettiin Elitserien-joukkue Mora IK:n päävalmentajaksi. Arvedson valmensi joukkuetta noin puoli kautta, kunnes hänet erotettiin 26. joulukuuta 2007. Arvedsonin korvasi Pär Djoos.


title: Magnus Arvedson

text: Huhtikuussa 2008 Arvedson siirtyi valmentamaan HockeyAllsvenskanissa pelaavaa Bofors IK:ta, mutta hänet erotettiin jo marraskuussa 2008 joukkueen peräsimestä.


title: Mackenzie Foy

text: Mackenzie Christine Foy (s. 10. marraskuuta 2000 Yhdysvallat) on yhdysvaltalainen lapsinäyttelijä, joka valittiin näyttelemään Renesmee Cullenin hahmoa elokuvaan "Twilight – Aamunkoi". Hän on vieraillut sarjoissa "FlashForward", "Siskoni on noita" ja "Til Death". Hän on esiintynyt myös monissa yhdysvaltalaisissa mainoksissa.


title: Jordal Amfi

text: Jordal Amfi on vuoden 1952 talviolympialaisiin valmistunut Oslossa Norjassa sijaitseva jäähalli. Se on toiminut myös jääkiekon maailmanmestaruuskilpailujen näyttämönä vuosina 1958, 1989 ja 1999. Hallin katsojakapasiteetti on 4 450. Maan pääsarjassa GET-ligaenissa pelaava Vålerenga Ishockey pelaa kotiottelunsa Jordal Amfissa. Halli on kuudes Norjaan rakennettu jäähalli.


title: Mouhamad N’Diaye

text: Mouhamad Moustapha N’Diaye (s. 19. tammikuuta 1984 Dakar) on senegalilainen jalkapalloilija, pelipaikaltaan hyökkääjä. Hän edustaa vietnamilaista Hoàng Anh Gia Lai -seuraa. N’Diaye on pelannut aiemmin muun muassa Kelantan FA:ssa, jossa hän voitti Malesian sarjan maalikuninkuuden vuonna 2008 tehtyään 27 maalia 31 ottelussa.


title: Jorma Routti

text: Jorma Tapio Routti (s. 1938) on suomalainen fyysikko ja professori. Routti on suorittanut tohtorin tutkinnon Kalifornian yliopistossa Berkeleyssä.


title: Jorma Routti

text: Routti on toiminut muun muassa tutkijana CERNissä Genevessä, teknillisen fysiikan professorina Teknillisessä korkeakoulussa vuosina 1975–1990, Sitran yliasiamiehenä (1986–1995), Euroopan komission tutkimusosaston DG XII:n pääjohtajana (1996–2000) ja Maailmanpankin asiantuntijana. Routti on ollut vuodesta 1982 lähtien Suomalaisen Tiedeakatemian jäsen. Hän oli Suomen Kulttuurirahaston hallituksen puheenjohtaja vuodesta 1979.


title: Jorma Routti

text: Routti on tutkinut työssään ydinfysiikkaa ja energiajärjestelmiä.


title: Thomas Steen

text: Thomas Steen (s. 8. kesäkuuta 1960 Grums, Ruotsi) on ruotsalainen ammattilaisuransa lopettanut jääkiekkoilija ja Elitserien-joukkue MODO Hockeyn nykyinen apuvalmentaja. Keskushyökkääjä edusti 14 kauden mittaisella NHL-urallaan vain Winnipeg Jetsiä, jossa Steen pelasi yhteensä 950 runkosarjaottelua tehoin 264+553=817. Jäähyminuutteja hän keräsi 753.


title: Thomas Steen

text:
Winnipeg Jets on jäädyttänyt Steenin pelinumeron 25.
Steen oli Grums IK:n kasvatti. Hän pelasi joukkueessa ensimmäiset miesten pelinsä Ruotsin I-divisioonassa kaudella 1975–1976. Kaudeksi 1976–1977 hän siirtyi Elitserien-joukkue Leksands IF:ään, jossa hän pelasi tuolla kaudella kolme ottelua tehoin 1+1=2. Varsinainen tulokaskausi 1977–1978 toi Steenille 35 ottelussa tehot 5+5=10. Winnipeg Jets varasi hänet numerolla 103 . Vuotta aikaisemmin kanadalaisjunioriliiga OHL:n Sudbury Wolves varasi Steenin. Hän ei kuitenkaan siirtynyt joukkueeseen. Steen siirtyi kaudeksi 1980–1981 Färjestad BK:hon, jossa hän teki tehoilla 16+23=39 läpimurtonsa Elitserienissä. Steen voitti joukkueen sisäisen pistepörssin ja oli Elitserienin pistepörssin neljäs. Keväällä 1981 hän voitti Ruotsin-mestaruuden, ja hänet valittiin Ruotsin tähdistökentälliseen. Steen valittiin siihen myös vuosina 1985 ja 1986.


title: Thomas Steen

text: Kaudeksi 1981–1982 Steen siirtyi pelaamaan Winnipeg Jetsiin. Tulokaskausi toi hänelle 73 ottelussa tehot 15+29=44. Parhaimmillaan Steen teki tehot 27+61=88 kaudella 1988–1989. Kauden 1989–1990 päätteeksi Steen palkittiin NHL:n parhaana ruotsalaispelaajana Viking Awardilla. Hän pelasi Jetsissä yhteensä 14 kautta ja lopetti uransa keväällä 1995. Joukkue jäädytti Steenin pelinumeron 25 6. toukokuuta 1995. Vuonna 2005 "National Post" -lehti listasi hänet Winnipeg Jetsin kaikkien aikojen toiseksi parhaimmaksi pelaajaksi. Steenin edellä oli vain Dale Hawerchuk. Keväällä 1996 hän palasi kaukaloihin ja siirtyi Saksaan DEL-joukkue Frankfurt Lionsin riveihin. Kolme seuraavaa kautta Steen pelasi samaa liigaa Eisbären Berlinin joukkueessa. Hän lopetti uransa huhtikuussa 1999. Erikoista on, että Steen lopetti uransa samana päivänä kuin Wayne Gretzky.


title: Thomas Steen

text: Steen edusti Ruotsia MM-kilpailuissa vuosina 1981, 1986 ja 1989. Noista kaksi ensimmäisenä mainittua päättyivät hopeaan. Vuoden 1986 turnauksessa Steen oli tehoilla 8+3=11 Ruotsin paras maalintekijä ja toiseksi paras pistemies Anders Carlssonin jälkeen. Hän pelasi myös Kanada-cupissa vuosina 1981, 1984 ja 1991, joista vuoden 1984 turnaus päättyi hopeaan. Tuolloin Steen oli Ruotsin paras maalintekijä seitsemällä osumallaan.


title: Thomas Steen

text:
Steen oli myös ikäkausimaajoukkueiden vakionimiä. Hän pelasi alle 20-vuotiaiden MM-kilpailuissa vuosina 1978 (hopeaa), 1979 (pronssia) ja 1980 (pronssia). Steen oli vuoden 1979 turnauksessa Ruotsin paras maalintekijä viidellä osumallaan ja hänet valittiin tähdistökentälliseen.
Heti pelaajauransa lopetettua Steen siirtyi kaudeksi 1999–2000 Elitserien-joukkue Frölundan apuvalmentajaksi. Vuodet 2000–2004 hän toimi NHL-joukkue Minnesota Wildin kykyjenetsijänä. Samat vuodet Steen valmensi Frölundan J18-joukkuetta. Hän oli vuodet 2000–2002 joukkueen päävalmentajana ja vuodet 2002–2004 apuvalmentajana.


title: Thomas Steen

text:
Kauden 2008–2009 Steen toimi Phoenix Coyotesin kykyjenetsijänä. Kaudeksi 2009–2010 hän siirtyi MODO Hockeyn apuvalmentajaksi.
Thomas Steenin isoveli Malte Steen on entinen Elitserien-tason jääkiekkoilija. Thomasin pojat Alexander ja Hamilton pelaavat myös jääkiekkoa. Alexander pelaa NHL:ää St. Louis Bluesissa ja Hamilton pelasi kaudella 2009–2010 MJHL:n Winnipeg Saintsissa. Molemmat pojat syntyivät Winnipegissä ja heillä on myös Kanadan kansalaisuus.


title: Thomas Steen

text: Myös Steenin serkut Dan ja Ulf Labraaten ovat pelanneet jääkiekkoa ammattilaisina. Heistä Dan on pelannut NHL:ssäkin.


title: Ratsastus kesäolympialaisissa 1960

text: Vuoden 1960 kesäolympialaisten ratsastus järjestettiin 5.–11. syyskuuta 1960 Roomassa, Italiassa. Laji oli 11. kertaa mukana olympialaisten ohjelmassa. Mukana oli 159 osanottajaa 27 eri maasta. Tapahtumia oli viisi.


title: The Social Network

text: The Social Network on vuonna 2010 ensi-iltansa saanut draamaelokuva, jonka on ohjannut David Fincher ja käsikirjoittanut Aaron Sorkin. Se kertoo yhteisöpalvelu Facebookin perustamisvaiheista. Elokuva pohjautuu Ben Mezrichin 2009 julkaistuun kirjaan "The Accidental Billionaires".


title: The Social Network

text: Facebookin perustajaa, Mark Zuckerbergia, näyttelee Jesse Eisenberg. Muissa päärooleissa näyttelevät Brenda Song, Andrew Garfield, Justin Timberlake, Max Minghella, Rooney Mara, Malese Jow ja Armie Hammer. Elokuvan Suomen ensi-ilta oli 22. lokakuuta 2010.


title: The Social Network

text: Elokuva palkittiin parhaan draamaelokuvan Golden Globella. Ohjaaja David Fincher sai parhaan ohjaajan palkinnon. Elokuva palkittiin myös Oscareilla parhaasta käsikirjoituksesta ja alkuperäismusiikista.


title: The Social Network

text: Vuonna 2016 "The Social Network" äänestettiin BBC:n kyselyssä alkaneen vuosisadan 30 parhaan elokuvan joukkoon. Vastaajina oli 177 elokuva-asiantuntijaa eri puolilta maailmaa.


title: Kuopion Luisteluseura

text: Kuopion Luisteluseura (KuLS) on kuopiolainen vuonna 1900 perustettu taitoluistelu- ja pikaluisteluseura.


title: Kuopion Luisteluseura

text:
Vuoteen 1968 saakka seuran tehtävänä oli luisteluradan ylläpitäminen ja hoitaminen. Lisäksi seura pyri herättämään innostusta luistelu-urheiluun. Ensin pikaluistelusta muodostui kilpaurheilulaji, jossa seuralla onkin ollut nimekkäitä jäseniä. 1940-luvulla seurassa alkoi myös taitoluisteluharrastus. Seura järjesti myös rusetti-iltoja, naamiaisia, pika- ja kaunoluistelukilpailuja sekä näytöksiä. Alkuvuosikymmeninä luistelukentän reunalla soitti torvisoittokunta 2-3 kertaa viikossa puhallinmusiikkia, ja vuonna 1931 seura hankki
oman äänilevylaitteen ja siihen viihdemusiikkia yleisön iloksi. Vuonna 1957 seura pääsi valioluokkaan ja oli jopa Suomen kolmanneksi paras luistelu-urheiluseura. Vuonna 1960 KuLS järjesti kaunoluistelun SM-kilpailut ja KuLS:in Kaarina Kukkonen voitti Suomen mestaruuden. Ensimmäiset pikaluistelukilpailut pidettiin Kuopiossa vuonna 1904.


title: Kuopion Luisteluseura

text: KuLS järjesti Kuopiossa vuosina 1992-2008 Kallaveden luonnonjäällä Finland Ice Marathon-kilpailun. Vuodesta 2008 lähtien seura siirsi järjestelyvastuun pois, resurssipulan, kisaväsymyksen ja taloudellisen kannattamattomuuden vuoksi.


title: Suikerohanhikki

text: Suikerohanhikki ("Potentilla reptans") on ruohovartinen monivuotinen kasvi, jonka rönsyt suikertelevat pitkin maanpintaa.


title: Suikerohanhikki

text: Suikerohanhikki on 15 cm korkea. Sen keltaisten kukkien halkaisija on 15-25 mm. Lehdet ovat sormilehdykkäisiä.


title: Suikerohanhikki

text: Suikerohanhikkia tavataan yleisesti Keski- ja Etelä-Euroopassa, Afrikan pohjoisrannikolla ja samoilla leveysasteilla Aasian puolella. Suomessa se on tulokaslaji.


title: Tuvalun parlamenttivaalit 2010

text: Tuvalun parlamenttivaalit 2010 järjestettiin Tuvalussa 16. syyskuuta 2010. Niissä valittiin viisitoista edustajaa neljävuotiskaudelle parlamenttiin. Uusi parlamentti valitsi puolestaan pääministeriksi äänin 8–7 Maatia Toafan.


title: Tuvalun parlamenttivaalit 2010

text: Tuvalun parlamentti hajotettiin noin kuukautta ennen äänestystä. Pääministeri Apisai Ielemia johti siirtymäkauden ajan toimitusministeristöä. Rekisteröityminen vaaleihin alkoi 28. elokuuta. Tuvalussa ei ole poliittisia puolueita, joten kaikki ehdokkaat kävivät henkilökohtaisen vaalikampanjan.


title: Tuvalun parlamenttivaalit 2010

text: Vaaleissa oli 26 ehdokasta kahdeksassa vaalipiirissä. Ehdokkaista 15 valittiin parlamenttiin. Eniten ääniä sai Vaitupusta Apisai Ielemia, jota äänesti yhteensä 597 henkilöä. Parlamenttiin pääsi viisi uutta ehdokasta, ja kymmenen ehdokasta säilyi vanhasta parlamentista.


title: Tuvalun parlamenttivaalit 2010

text: Parlamentti äänesti uudesta pääministeristä 29. syyskuuta. Vuosina 2004–2006 pääministerinä toiminut Maatia Toafa sai kahdeksan ääntä viidestätoista, ja hänet valittiin toistamiseen virkaan. Toafa voitti äänestyksessä yhdellä äänellä Kausea Natanon.


title: Keltamaite

text: Keltamaite ("Lotus corniculatus") on monivuotinen ruohovartinen hernekasvi.


title: Keltamaite

text: Keltamaite kasvaa 10–40 cm korkeaksi. Sillä on keltaiset, punakuvioiset perhosmaiset kukat. Lehdet ovat kaksiparisia päättölehdykkäisiä, ja niiden lehdykät ehytlaitaisia. Keltamaite muistuttaa suuresti hentomaitetta ("Lotus tenuis"). Keltamaitteella on Suomessa monia muunnoksia kuten saaristokeltamaite ("Lotus corniculatus" var. "alandicus"), kyyrykeltamaite ("Lotus corniculatus" var. "carnosus"), merikeltamaite ("Lotus corniculatus" var. "maritimus"), harjukeltamaite ("Lotus corniculatus" var. "arenosus"), niittykeltamaite ("Lotus corniculatus" var. "corniculatus") ja peltokeltamaite ("Lotus corniculatus" var. "sativus").


title: Keltamaite

text: Keltamaitetta tavataan Keski- ja Etelä-Euroopassa sekä eteläisimmässä Suomessa.


title: Roger

text: Roger on alkuperältään normannilais-englantilainen tai mahdollisesti saksalainen miehen etunimi. Nimi on muodostettu germaanisista ’maineikasta keihäsmiestä’ tarkoittavista sanoista "hruod gas".


title: Roger

text: Suomessa nimi Roger on vuoden 2009 loppuun mennessä annettu noin 2 480 miehelle ja muutamalle naiselle. Nimeä ei ole suomenkielisessä kalenterissa, mutta suomenruotsalaisen kalenterin mukaan Rogerin nimipäivä on 30. syyskuuta. Nimi otettiin almanakkaan vuonna 1973.


title: Roger

text: Radioliikenteessä Roger merkitsee, että viesti on vastaanotettu tai ymmärretty.


title: Microsoft Flight

text: Microsoft Flight on "Microsoft Flight Simulator" -sarjan osa, joka julkaistiin 29. helmikuuta 2012.


title: Microsoft Flight

text: Microsoft ilmoitti elokuussa 2010, että on tarkoitus jatkaa ja korvata pitkään käytössä "Microsoft Flight Simulator" tuotesarja, joka oli olemassa yli 28 vuotta ennen kuin se lopetettiin noin 18 kuukautta aiemmin.


title: Microsoft Flight

text: Microsoft Flightin myynti päättyi 2012, jolloin myös yksi Microsoftin ikonisimmista simulaatiogenren pelisarjoista tuli päätökseen kun Flightia kehittänyt tiimi irtisanottiin Microsoft Vancouverin palveluksesta. Pelin verkkosivut ja muut lisäosat poistuivat lopullisesti saatavilta elokuussa 2014, jolloin Microsoftin Games for Windows Live Marketplace lakkasi olemasta


title: Microsoft Flight

text: Muutamaa kuukautta myöhemmin kuitenkin ilmoitettiin, että Microsoft Flight Simulator X palaa myyntiin Steam-jakelualustan kautta Dovetail Gamesin avustamana.


title: Microsoft Flight

text: PCWorld antoi pelille arvosanaksi 2,5 tähteä viidestä. Peliä kehuttiin grafiikan kauneudesta.


title: Waivers

text: Waivers on termi pohjoisamerikkalaisessa ammattilaisurheilussa. Vapaasti suomennettuna waivers-listaa voisi kutsua vapaiden pelaajien listaksi. Urheiluseura voi laittaa pelaajansa waivers-listalle, josta mikä tahansa toinen seura saa vapaasti poimia hänet omaan joukkueeseensa. NHL, NFL, MLB ja NBA-sarjat käyttävät waivers-systeemiä.


title: Waivers

text: NHL:ssä pelaajan waiver-kelpoisuus riippuu hänen pelaamiensa NHL-ottelujen määrästä sekä iästä, jona hän teki ensimmäisen NHL-sopimuksensa. Waivers-kelpoinen pelaaja täytyy sijoittaa waiver-listalle, ennen kuin hänet voidaan siirtää farmijoukkueeseen. Pelaajaa ei kuitenkaan ole pakko siirtää farmiin waiver-listalla olemisen jälkeen. Seura voi myös vain koittaa päästä eroon pelaajasta pistämällä hänet waivers-listalle, jos vaikka toinen joukkue olisi kiinnostunut hänestä.


title: Waivers

text: Waivers-listalta poimitusta pelaajasta ei tarvitse maksaa siirtokorvausta. Kaikki pelaajat ovat kahden ensimmäisen kautensa aikana suojattu waivers-listalle joutumiselta.


title: Waivers

text: Waivers-listaa kutsutaan NHL:ssä myös suojaamattomien pelaajien listaksi.